
PRATIOCI NAŠEG 
SVAKIDAŠNJEG ŽIVOTA 

III prostorije našeg dnevnog odmaranja 



JEDNOSTAVNA I UKUSNA KNJIŽNICA 

tome imaju kudikamo veću prednost predmeti 
modernog pokućstva, koje možemo isto tako uku- 
sno ukrasiti ručnim radovima i postići ne manji 
estetski ugođaj. Os'obitu pozornost treba svra- 
titi na osvijetljen] e prostorija. Nije potrebno, da 
tf svakoj (prostoriji svijetlo visi, a niti da visi u 
sredini sobe. Stolne, ziidne i stajaće svjetiljke daju 
često mnogo ljepše i ugodnije svijetlo. — Ovdje 
evo iznosimo dio starijeg pokućstva prilagođen 
novom stilu stanova u družinskoj sobi i biblio- 
teci. Te su prostorije vrlo važan dio naših sta- 
nova, jer u njima provodimo najveći dio svog 
Slobodnog vremena. Slično se dadu prilagoditi 
i ostale prostorije naših stanova modernom stilu, 
praktičnosti i udobnosti. 


UKUSNO UREĐENA DRUŽINSKA SOBA 

Mnogi, koji žele nanovo urediti svoj stan, boje 
se suvremenog modernog pokućstva, jer misle, 
da će i ono doživjeli skorašnji zaborav kao i 
staro pokućstvo naših roditelja. Činjenica je, da 
je do modernog pokućstva došlo zbog prilago- 
đivanja novom načinu gradnje stanova. To još ne 
znači, da svo staro pokućstvo moramo baciti i 
zamijeniti ga novim. Radi se samo o tome, da se 
novi stanovi urede ukusno s odgovarajućim po- 
kućstvom i udobno prema potrebama života. — 

Zidovi svih prostorija treba da su svijetli i pri- 
jatni. Uređaj prozora traži posebnu pažnju: za- 
stori moraju odgovarati cjelini sobe. . . Od ve- 
like su važnosti u današnjim stanovima sjedaće 
garniture. Čovjek* koji mnogo radi i umori se, 
želi, da se u udobnom sjedalu odmori, a u tome 
mu više odgovaraju sjedala modernog stila. Iako 
su antikni predmeti vrlo lijepa izgleda, ne ispu- 
njaju ipak zahtjeve našeg praktičkog života. U Praktična i lijepa družinskA soba 



Naslovna slika : Jedrilice na našem Jadranu 



NAGRADNI NATJEČAJ RADIO -STANICE 

NAPISALA M. MARILOU-PREVEO VOJMIL RABADAN 


Obitelj Šarić nije doduše 'bila siromašna, ali si 
radio-aparat ne bi ipak mogla priuštiti, premda 
su ga svi u kući odavna željeli. Možemo dakle 
pojmiti, kakvo je veselje nastalo, kad se neki 
velikodušni istric sjetio da im pokloni jedan lijepi 
radio-aparat s antenom, zvučnikom i svim osta- 
lim. U obitelji Šarić ni jesu večeri još nikad tekle 
u takvoj -slozi, ljubavi i miru, kao sada, otkad je 
novi gost došao u kuću. Tata je mogao da mirno 
počiva, mama je nesmetano šivala, jer su djeca 
bila tiha kao jagnjad — sve je slušalo radio kao 
začarano. 

Ali te večeri ni jesu -svi radio-slušači obitelji 
Šarić tako mirno pratili program. Nekojima, ali 
samo nekojima, lupalo je srce kao pomamno. 
Razlog je tome bio, što je te večeri radio-stanica 
imala da objavi rezultat svog velikog nagradnog 
natječaja. Trebalo je naime riješiti jednu, doduše 
vrlo jednostavnu, zagonetku, ali osim toga tre- 
balo je odgovoriti na jedno mnogo teže pitanje: 
koliko će radio-slušača po vašem mišljenju su- 
djelovati u našem natječaju? 

Mala Emica Šarićeva odlučila je da pokuša 
sreću. Zagonetku je lako riješila, a što se broja 
natjecatelja tiče, uzela je broj stanovnika svo- 
jega grada, podijelila ga najprije sa deset,, onda 
sa dvadeset i dobila tako magični broj 120. 

Zatim je svojim krupnim dječjim rukopisom 
napisala rješenje, te svoje ime, prezime i adresu 
i drhtavom rukom spustila pismo u kutiju radio- 
stanice. Zato je ona s tolikom napetošću očeki- 
vala večeras rezultat natječaja. Njezino je uzbu- 
đenje dijelila i mama, koja je, naravno, znala za 
tu Emičinu tajnu. Konačno je kucnuo sudbonosni 
čas. Orkestar radio-stanice odsvirao je neki veseli 
ples, a odmah zatim čuo se speakerov glas iz 
zvučnika: 

»Gospođe, gospođice, gospodo, čast mi je 
objaviti rezultat našeg natječaja od prošle su- 
bote: prva nagrada, luksusna i vrlo ele- 
gantna kolica za lutku, proizvod pozna- 
te tvornice ’Kolijevka’, Cvjetna cesta br. 

16, zapala su gospođicu Emicu Šarić, 

Gajev trg 17, jer se ona najviše pribli- 
žila točnom broju natjecatelja, koji iz- 
nosi 119. — Druga nagrada, električna 
svjetiljka...« 

Speaker je i dalje govorio, ali u obi- 
telji Šarić zaglušila ga je galama i urne- 
besne ovacije sretnoj pobjednici: 

»Ta nije moguće! Ti, Emice?!« 

»Kako je samo prefrigana!« 

»Nikome ni riječi!« 

Slika desno : 

TEHNIČKA SNAGA I LJEPOTA 

Električni motor od 1800 kiIowata kod napetosti 
od 850 volta. Promjer 5'83m 


»To i jest ono, što me najviše čudi u čitavoj 
stvari,« nasmije se tata. »Moja Emica uspjela je 
da prešuti jednu tajnu!« 

»Mama je znala za to, ali činilo mi se mnogo 
zgodnije da vas iznenadim... ako dobijem na- 
gradu . . .« 

»I to još prvu nagradu!« 

»Hoćeš li mi pokloniti ta lijepa kolica?« javi 
se odjednom mala Zorica umiljavajući se. »Ti se 
ionako ne igraš više s lutkom!« 

Na te riječi Emica porumenje do ušiju. Narav- 
no, ona se više ne igra s lutkama, ali ih potajice 
još uvijek jako voli. Otkad je čula za nagradu, 
misli neprestano, kako će njezina zlatokosa Dada 
divno izgledati, kad bude ležala kao grofica u 
»luksusnim i elegantnim« kolicima, koja će sta- 
jati do Emičina kreveta. Mila djevojčica imala je 
vjerno srce, i nije ni jednu večer pošla na poči- 
nak, a da nije prije toga krišom poljubila svoju 
posljednju lutku, koju je brižno čuvala: »Je li ti 
toplo, srce moje? Spavaj mi slatko!« Osjećala 
bi, da joj nešto manjka, kad bi propustila tu 
dužnost. A sad eto Zorica, to nestašno i joguna- 
sto derište, hoće da prisvoji kolica za svoje 
kćeri . . . Što će iz te lijepe igračke biti, ako do- 
spije u njezine ruke? 

»Dakle, ti ćeš dati men* kolica,« ponovi Zora. 
Emica ne odvrati ništa. 

Ali mama nasluti, da se u duši njezine naj- 
starije kćeri odigrava teška borba, i priteče joj 
u pomoć: 

»Pusti seku na miru, Zorice, već ćemo to ure- 
diti.« 

* 

Odmah sutra ujutro povela je mama Emicu u 
dućan tvrtke »Kolijevka«, da pridignu nagradu. 
Putem je Emica bila duboko zamišljena i nekako 
tužna: da, istina je, ona je zbilja prevelika, nje- 
zinih dvanaest godina ne dopuštaju joj, da se 




igra lutkama, ali zar da preda divna kolica Zo- 
rici, da ih uništi? 

Iz tog je razmišljanja- trgne glas namješte- 
nice u dućanu: 

»O, ta je dakle gospođica dobila prvu nagradu, 
čestitam . . . Kolica su remek -djelo naše tvor- 
nice, vidjet ćete ... Mi zapravo proizvodimo ko- 
lijevke i kolica za djecu, a ova za lutku napravili 
smo kao reklamu . . . Izvolite sa mnom u drugo 
odjeljenje . . .« 

Čas kasnije pred Emicom su stajala najljepša 
kolica, što ih je ikad vidjela. Velika, na lijepim 
točkovima, imala su ružičaste zavjese (kako će 
Dadi biti dobro u toj bešici !), vezene plahtice, 




PECANJE NA LJETOVANJU 


dražesni mali jastuk, pokrivače, perinu — ama, 
prava divota! 

Emica ih je gledala, a u isti čas, nedokučivom 
asocijacijom, ipred njezinim se očima pojavila 
slika druge neke ružne kolijevke, gore na tavanu 
kuće, u kojoj je stanovala obitelj Šarić. Jedno 
dijete rodilo se tamo pred nekoliko sedmica, a 
dobra Emina mama mnogo se brinula za mladu 
majku, jer je u 'toj obitelji vladala velika osku- 
dica. Otac je u tvornici imao rada tek svaki drugi 
dan, ali bio je odvažan i nije zazirao ni od kakva 
posla, da spoji kraj s krajem. Spretan i radin, 
načinio je sam i krevet za svoju kćerkicu. Taj je 
krevetić bio složen od starih škrinja, bio je pre- 
velik — da duže posluži — a i nezgodan, tvrd za 
dijete . . . 

»Na koju adresu da pošaljemo kolica?« upita 
prodavačica s olovkom u ruci. 

Emica je odlučila! Pogleda moleći mamu: 

»Mogu li po volji raspolagati s mojom nagra- 
dom, mamice?« 


»Dakako, dijete moje,« odgovori mama, koja 
je već nešto naslućivala. 

Kćerkica poskoči od veselja : 

»Molim, gospođice, bili to bilo jako teško, da 
mjesto ove kolijevke za lutku, dobijem kolijevku 
za pravo dijete? Bude li skuplja, ja ću nadopla- 
titi,« dometne porumenjevši . . . »ali ne mora biti 
baš tako elegantna« . . . 

Prodavačica se malko iznenadi, ali nakon 
kratkog računanja po svojoj bilježnici odgovori: 

»Zašto ne, mi možemo dati uz iste uvjete vrlo 
lijepu kolijevku, samo manje luksusnu. To znači, 
da će mjesto perja biti vuna, mjesto svile 
platno... ali bit će tim toplija i još trajnija. 
Uostalom, zapitat ću šeficu . . .« 

Upraviteljica trgovine dođe i potvrdi, što je 
namještenica rekla: 

»Mene dapače vrlo veseli, što ću moći da za- 
držim tu lijepu igračku kao reklamu. Izložit 
ćemo je, i nadam se, da će nam privući mnogo 
malih klijentica.« 

»Budite uvjereni, da ću pričati o vama svim 
mojim prijateljicama,« klikne vatreno Emica, 
»imat ćete narudžaba na pretek!« 

»Hvala lijepa, gospođice, vjerujte, da ću i ja 
vama dati najudobniju i najljepšu kolijevku, što 
ih za tu cijenu imamo, kad to ionako služi, čini 
mi se, za neko dobro djelo« . . . 

* 

Kad je Emica izišla s mamom iz dućana, obje 
su se silno radovale, misleći, kako će se uboga 
susjeda veseliti, kad iznenada dobije tako lijep 
krevetić za svoje mezimče. Jedino se Zorica 
malko bunila, ali se i ona morala pomiriti sa sud- 
binom. Što se Emice tiče, njoj je ta žrtva, koju 
je načinila da usreći druge, donijela mnogo više 
radosti nego li ne znam kakva igračka. Čak se i 
malo čudo desilo: plava zlatokosa Dada nije više 
dobivala tako redovito svoj večernji cjelov... 
A znate li zašto? Jer je Emica sve svoje slobodno 
vrijeme bila gore u mansardi, baveći se oko male 
Milke, koja je tako udobno ležala u Emičinoj 
kolijevci, i pomažući njezinoj majci. Čak je za- 
voljela i ručni rad, koji joj je omogućivao da 
pravi razne haljinice toj dražesnoj živoj lutki, 
kojoj je sad Emica poklonila čitavo svoje srce, 
zaboravljajući pomalo, a da ni sama nije opa- 
zila, svoju Dadu... 

A zar se nagrada radio-stanice mogla bolje 
upotrebiti? 

KNJIŽNICA DOBRIH ROMANA 

izdaje u g. 1933. kao redovita izdanja 
ova djela: 

1. Cvrtila: Bijelo prijestolje, roman jed- 
nog učitelja Din 30' — 

2. Sida Košutić: Jaslice, roman oca, kćeri 

i maćuhe Din 30-— 

(Izašao ovih dana) 

3. Durych: Krasuljak, roman djevojačke 

ljubavi Din 30' — 

4. Bertrand: Sanguis Martyrum, roman 
iz doba prvih kršćana . . Din 40'— 

5. Jovkov: Žetelac, roman iz bugarskog 
seljačkog života .... Din 30'— 

6. Jurkić: Petnaest tornjeva, roman a 
ilustracijama G. Jurkića . Din 30’— 

U pretplati svih 6 romana 120 Din 
KNJIŽNICA DOBRIH ROMANA 
Zagreb, Trg Kralja Tomislava broj 21 

GOLEMI 



Narodi 


dugoljaste i narodi okrugle glave 


Napisao 
Josip Zidari ć 


Svi se sjećamo, kako su učili, đa se sav ljudski 
rod prema boji kože dijeli na pet rasa: bijelu, 
crnu, žutu, crvenu i smeđu. No dijeliti ljude na 
pojedine rase prema boji kože nije pravo, jer 
ima i među »bijelcima« ljudi, koji naročito ljeti 
pocrne od sunca. Zato treba gledati i na druga 
obilježja ljudi, da se odredi rasa. 

I neuki ljudi lako vide razliku u boji lica, ali 
nekih drugih razlika ne vidiš na prvi pogled. 

Tek je u novije vrijeme utvrdila nauka, da se 
ljudi po obliku glave dijele na dugoglavce i 
kratkoglavce, kako su ih nazvali. 

Zna se, da su isprva Bijelci i Crnci imali svi 
duguljaste glave. 

Drugi su ljudi kratke ili okrugle glave. Po boji 
lica nema među kratkoglavcima čiste krvi ljudi, 
koji bi bili bijeli ili crni. Kratkoglavi narodi na 
svijetu imaju kožu, koja je žuta do smeđa u 
različnome stepenu. Dakle u taj skup ljudi okru- 
gle ili kratke glave pripadaju žuta ili mongolska 
rasa, zatim smeđa ili malajska i crvena ili indi- 
janska. 

Treba spomenuti, da Indijanci ili Crvenokošci, 
o kojima u Evropi naročito djeca čitaju toliko 
pripovijesti, nijesu crveni, nego se neka indijan- 
ska plemena mažu crvenom zemljom. Misle, da 
su onda ljepši. Zato ih zovu Crvenokošcima. Indi- 
janci su smeđi otprilike kao naši Cigani. 

Narodi okrugle glave nekako su zdepastiji od 
pravih Bijelaca i Crnaca. To nastaje odatle, što 
žućkasti narodi okrugle glave imaju razmjerno 
kratke ruke i kratke noge, a trup dosta dug. 

Po ćudi se ta dva glavna skupa ljudi na svijetu 
razlikuju po tome, što su pravi Bijelci i Crnci 
nekako otvorenije ćudi. Oni jedan drugome lakše 
kažu, čemu se vesele i poradi čega se žaloste. 
Narodi okrugle glave poprečno su zatvorene 


ćudi. Nekako se uvuku sami u se i ne govore 
rado, što osjećaju. Pravi Bijelci i Crnci pokazuju 
mnogo više prirođenoga veselja, negoli žućkasti 
ili smeđi kratkoglavci, koje često spopada čama. 

Čini se, da ni kratkoglavi narodi nijesu bili 
uvijek okrugle glave. Najsjevernija plemena 
mongolskoga ili žutoga roda u Sibiriji imaju 
duguljastu glavu, a isto tako imaju duguljastu 
glavu Indoazijci, koji živu među kratkoglavim 
Malajcima smeđe rase. I Istočni su Indijanci du- 
guljaste glave. 

Dakle se čini, da su »žuta«, »smeđa« i »crvena« 
rasa bile isprva jedna rasa, koja je bila duge 
glave kao pravi Bijelci ;i pravi Crnci. Poslije je 
veći dio tih ljudi dobio okruglu glavu, a dugulja- 
sta je glava ostala samo u onih, koji su se odselili 
u najdalje krajeve. 

Dom ovini 

Spjevao Thomas Moore — Preveo August Šenoa 

Ne pamtit tebe! Dok mi srce bije, 

Ah za te, majko, puno ljubavi je. 

Ma kakva muka mučila te kleta, 

Da, ja te ljubim više od sveg svijeta. 

Ah, slobodna i slavna, moćna da si, 

Ko sjajan biser, cvijet, što svijet nam krasi, 
Od radosti bi oko moje sjalo, 

A1 većma ljubit srce ne bi znalo. 

Sa ljutog jada, s krvi, što si lila, 

Sinovima si svojim većma mila, 

Ko pticam, kim iz krvne majke grudi 
Napitak veću k majci ljubav budi. 

Thomas Moore je jedan od najvećih irskih pjesnika, koji je živio od 
1779. do 1852. i čije su patriotske pjesme „Irish Melodies " stekle naj- 
veću popularnost u Irskoj, a i priznanje u ostalom svijetu 

PRAZNI DANI 

Ima dana, koji žalosno trepere nad mokrim 
krošnjama drveća, kao pokidani stjegovi jedne 
velike radosti, i ispunjuju nas tjeskobom i tihom, 
čemernom tugom, koja tjera suze na oči, gorke 
i 'bolne. Samotni i -prazni prolaze kroz naš život 
bez sunčanog traka i ibez kapi svijetla, u koroti i 
strahovito ozbiljni. U noćima bez sna i mjese- 
čine, kad isu ruke beznadno nemoćne osjećajući 
svoju sterilnost i pasivnost, strepimo pred njima 
i navlačimo pokrivače na oči, da ih ne vidimo, 
kako se nitko vski smiju pred nama i sablasno 
kese zubalo, šuplje i crno- kao- grob. 

U takve dane idemo satima (bez cilja i od- 
mora) ulicama, po kojima cure kiše, a voda nam 
ulazi u cipele, među prste, na kojima su još tra- 
govi lanjskih ozebina. Polako nam žuta, ljepiva 
kišni-ca curi za vrat. U kaljenima nas steže mo- 
krina i hladnoća (kao da nije rano ljeto, kad 
cvatu bagrenovi i kad su trešnje već krupne, 
crvene i sazrele i- meko se žute kruške ranke). 
Idemo i jako smo tužni, jer ne znamo, što bismo 
htjeli, i jer su nam usta puna nečega gorkog i 
otrovnog, od čega posrćemo- i magli nam se pred 
velikim, mutnim očima, oivičenim crnim kolo- 
barima, koje smo dobili- od besanice i čame. 

U takve dane želimo uporno nečiju dragu, bla- 
gu ruku, da nam prođe kosom i da nam ugrije 
studeno- čelo. Visoko na bregovima, kuda bježi- 
mo mokri i ulijepljeni blatom, gledamo, kako u 
dolini odlaze vozovi i mokro se cakle vi j ući za 
sobom oblake dima, koji se čija u uzduhu, povija 
za vagonima i kasnije pada među šinje stisnut 
olovnom težinom oblaka. Osamljeni žudimo poći 
s vozovima daleko za bregove, gdje je nebo ja- 
sno i modro, mirišu lipe u cvjetanju, vode su ze- 
lenkaste i bistre kao tek proklijale trave, a oči 
poplave od čežnje i kosa intimno zaleprša. Tko 
zna, moguće nas tamo čekaju radosna jutra s ro- 
som u cvijeću i blistavim, crvenim krovovima 
kuća, u kojima ćemo naći drage prijatelje i gdje 
ćemo ostati dugo i rado-. 

Ima dana, koji brišu sve lijepo i čisto- u duši-, 
pa čovjek postaje -malen i slab kao pokislo pseto 
skutreno negdje u studeni i mokrim. Sve veliko 
i sjajno, u što smo- vjerovali, čemu smo se nadali 
i radi čega smo- živjeli, pada kao trava rano 
pokošena i već uvela, a Ibezizlaznost i praznina 
drsko se ukoče pred nama i izazovno pijunu na 
nas, koji se grčimo radi nečega, čemu ne znamo- 
imena i što bi nas moguće još moglo spasiti. Sa 
zabijenim noktima u dlanove (da nam topla, 
ljepiva krv kvasi tiho prste) i ranjavim usnama 
od ziiba (malo krvavih i zapjenjenih) vodimo 
duge monologe i dijaloge sami sa sobom plačući 
od očajanja i savršene apatije, u kojoj se po- 
tapa sve i i-z koje nema izlaza. 


Josip Cvrtila: BIJELO PRIJESTOLJE 

Novi hrvatski roman ! 
Broš. Din 30 — Uvez. Din 40 — 
KNJIŽNICA DOBRIH ROMANA, ZAGREB 


NAPISAO IVO K 0 ZA R Č A NIN 

To su prazni, turobni dani naše čemerne mla- 
dosti, koja tugaljivo protječe iz godine u godinu 
kao rijeka ispod -mosta i kao modra krv kroz 
vene, otrovana onim, što nas dnevno susreće i 
stavlja pred dileme, kod kojih se (aibolični i bi- 
jedni) ne možemo odlučiti. Uzalud dižemo ra- 
mena naprežući sve sile u borbi protiv oluje, koja 
je jača od nas i koja nas svladava jednim jedinim 
udarcem. Uzalud se zatvaramo u svoje sobe, me- 
đu knjige, koje mudro- šute ispunjene samopouz- 
danjem i vjerom u sebe i svoju snagu, i uzalud 
pokušavamo/ da se identificiramo s njima, da pre- 
đemo u njihov svijet i da jedan dio nj ine mu- 
drosti i spokoj nosti siđe i na nas, jer se one ego- 
istički zatvaraju u se (kao građani vrata pred 
prosjacima) gledajući nas mrko- i nepovjerljivo 
do uvrede. * 

Ima dana, kad bi čovjek najradije, da ga nema, 
i da. ne prti više svoju malenkost ispod zvijezda, 
koje su hladne i daleko od nas i koje se ne zani- 
maju našim sićušnim, neznatnim tugama, našim 
bolima i brigama i čitavim našim životom, tako 
strahovito bezvrijednim i relativnim. U mozak, 
umoran i vreo, šulja še polako spoznaja o apsor 
lutnoj nemoći- i- o tome, kako je tako i tako sve 
svejedno-, i smrt se već približuj e iz daljine kao 
jesenji vjetar, koji će ogoliti jablanove pod mo- 
jim prozorom i prostrti šumi crveno-žuti čilim, 
mekši- od svile i šareniji od proljetnog cvijeća, 
pod kojim se tako toplo sniva. 

* 

A ja, uboga moja mati, kad dođu prazni dani 
i dušu ispuni čama, mislim na to, kako ću u ne- 
djelju u svanuće (kad se sasvim tiho razđanjuje 
i prvi grimiz se razlijeva po gorskim rebrima 
natopljen mlijekom) opet biti daleko- ovuda 
među samim brdima, koja iza kiše tako čisto i 
teško mirišu po rosnim travama, mladom lišću, 
jagodama, gljivama i sunčanom radosti, i kako 
će me u nedjelju opet čekati netko, tko me uvi- 
jek čeka, i s -kim ću onda -dugo ići uz potok pod 
vrbama, koje su stare i nevesele, uz džbunje trnji- 
na, gloga i šipka, i medu kućama, pred kojima 
sjede ljudi odmarajući se i pušeći lule. Jer ja ne 
volim turobne -sobe, u kojima vlada polutama, i 
ne volim efeminiranu, plačljivu rezignaciju, koje 
se bojim i- koja me progoni, već ostavljam prtljag 
civilizacije, koji su mi natovarile moje knjige, 
što se cinički smiju poredane jedna uz drugu, 
kao djevojke na korzu, i idem šumama, koje me 
zovu i kojima pripadam, kao što večer pripada 
danu i radost suncu. Puštam, da mi vjetar putuje 
kroz kosu i bijele, prozirne magle kvase lice i 
odijelo, Jer ja ostavljam grad s njegovim mo- 
krim pločnicima, djevojčicama, koje prodaju 
poljsko cvijeće i praznim danima, koji tako često 
dolaze, i vraćam se onamo-, otkuda sam nekad, 
kao dijete, pobjegao, i gdje me sve još uvijek 
čeka, radosno i rodbinski. 

POD JARMOM FAKIRA 

ROMAN IZ INDIJSKOG ŽIVOTA - NAPISALA MARIJA 
BARRERE-AFFRE - PREVEO VOJMIL RABADAN (NASTAVAK) 


Beatrica se nasmiješi: 

»Čini mi se, da vas vaša dadilja ljubi na način, 
koji isključuju bilo koju drugu ljubav, pa se za- 
cijelo boji, da joj -moja prisutnost ne oduzme 
malo vaše sklonosti. Premda vas jedva poznam, 
uvjerena sam već, da ćete vi moći da poklonite 
meni jedan dijelak svog srca, a da time ne uči- 
nite nimalo krivo onima, koje volite!« 

»Dobro smišljeno, dobro rečeno!« — klikne 
Vehri veseleći se -kao dijete. »A sada, kad smo 
se upoznale, hoćete li doći u vašu sobu, . . . 
Beatrico?« 

Posljednju riječ izgovorila je tiše, nakon jedva 
zamjetljiva oklijevanja, umiljatim i neodoljivim 
glasom. 

»Vrlo rado . . . Vehri,« odgovori isto tako go- 
spođica d’Olne. 

Smeđa ruka prihvati nježno tankim prstima 
punim teškog prstenja Beatricinu ruku, i dje- 
vojke se zajedno uspeše mramornim stubištem, 
koje gorostasni slonovi podržavahu tkozna ko- 
liko stoljeća na svojim granitnim hobotima. 

Plava, svježa, dražesna i omalena Francuski- 
nja umotana u sjetnu sivu boju samostanskog 
odijela uzlazila je čvrsto i hitro te je bila prava 
opreka velikom i lijepom indijskom djetetu vitka 
stasa i ozbiljna lica, uokvirena pozlaćenom ma- 
glicom svjetlucavih koprena. Pređoše prvu ga- 
leriju, u kojoj je izdubeni i izrešetani mramor 
bio tanak poput platna, a sa visokih krošanja, 
što se nadviše nad njom iz čarobnog perivoja, 
trunila se kiša širokih crvenih latica. Vehri je 
vukla Beatricu dalje kroz goleme dvorane na- 
mještene pravom istočnjačkom raskoši. Napo- 
kon, na kraju jednog hodnika, kojemu su po sti- 
jenama tekli divni ulošci od portira, mala Indi- 
janka otvori jedna vrata. Pokaže se prostrana 
soba potpuno obložena kašmirskom svilom neke 
neodređene boje jutarnjeg neba i osvijetljena 
dvama golemim staklenim prozorima, s kojih se 
onkraj vrtova vidjela živahna slika grada i ri- 
jeke. Lagan i ugodan miris izvijao se iz pokuć- 
stva, koje je bilo od mirisava drva Ukrašeno umet- 
cima dragocjenih kovina. Krevet je -bio ogra- 
đen svijetlim gazom za obranu od komaraca, 
pokraj malena divana pisaći stol u stilu Luja XVI. 
potsjećaše na Evropu u tome kutu dostojnom 
priča iz tisuću i jedne noći. 

Ništa nije nedostajalo toj sobi, baš ništa . . . 
a ipak je Beatrica tražila pogledom nešto... 
ali se sjeti, da je u kući brahminih obožavatelja, 
pogana . . . Uzdahne i ušuti. 

Vehri nije primijetila tog uzdaha ni te šutnje. 
Sva sretna čavrljala je kao slobodna ptičica, po- 
micala pokućstvo, namještala širok hibiskusov 
list u kupi od jaspisa, konačno je odgrnula je- 


dan zastor, da pokaže Beatrici kupaonu, poplo- 
čanu ružičastim oniksom, tik do sobe. 

Dvije služavke donesoše Beatricinu prtljagu, 
mali plosnati kovčeg i putnu torbu prevučenu 
sivom navlakom, iste sjetne sive boje, u koju je 
djevojka bila odjevena. Služavke odmah odoše, 
i Vehri sama reče učtivo: 

»Ja vas ostavljam. Smjestite se i odmorite se, 
vidjet ćemo se u vrtu.« 

Otvori vrata i zovući kretom ruke Beatricu 
reče: 

»Vidite li onaj zastor na drugom kraju hod- 
nika?... Ono je moja soba. Audrina je odmah 
do nje. Vidite li zatim u sredini lijevo ona vrata, 
kroz koja prodire malo svijetla? . . . Ondje je 
malo stubište, koje vodi ravno u bašču. Prođite 
onuda. Doviđenja!« 

Dobacivši vrškom prstiju poljubac gospođici 
d’Olne, Vehri iščezne u velikom hodniku, izgubi 
se u njegovoj tami, kao što se raspline svijetla 
prikaza, i Beatrica osjeti neku samoću i čudnu 
strepnju u srcu. 

Hrabro stade da rasprema svoju prtljagu. Na- 
slagala je pažljivo skromno ruho i priprosto 
rublje u čudnovat ormar s lakovanim vratnicama, 
a sedefnu krunicu spustila je u ljepušnu zdjelicu 
od bjelokosti. Propelo je dobilo mjesto nad uz- 
glavljem kreveta. Pobožne knjige nanizaše se u 
lijepom redu na polici pisaćeg stola. Tada dje- 
vojka olakšano uzdahne i zadovoljnim pogledom 
zaokruži oko sebe. U taj čas netko pokuca na 
vrata i uđe ne čekajući odgovora. Bila je to 
Audra, ukočena i sablasna kao uvijek u svojim 
bijelim koprenama. Podigne ruke na čelo i po- 
kloni se pretjeranom gotovo porugljivom smjer- 
nošću. 

»Maharadža od Honankore želi da govori 
s gospođicom d’Olne,« izusti s poštovanjem. 

»Ali...« izmuca iznenađeno djevojka. 

»Na zapovijedi njegove milosti odgovara se 
samo slijepim posluhom,« suho će starica. 

I pozvavši kretom ruke Beatricu, da je slijedi, 
uputi se kroz labirint hodnika, dvorana i gale- 
rija. Na svakom koraku susretale su sluge, mu- 
škarce i žene, koji se zaustavljahu s počitanjem 
i pozdravljahu. A gospođica d’Olne osjećala je 
jasno, da ti pozdravi ne idu nju, već mrku Audru, 
koja na njih uopće nije ni odgovarala. 

Pred širokim vratima zastrtim tamnim bro- 
katom istarica zapovjednom kretnjom zaustavi 
djevojku. Odgrnuvši raskošnu zavjesu prozbori 
medenim glasom: 

»Vaša milosti, . . . Francuskinja je tu!« 

Pa se povuče natrag i gurne u dvoranu zabe- 
zeknutu Beatricu, i djevojka je čula, kako> su se 
za njom spustili teški nabori tamnoga brokata. 

(Nastavit će se.) 

Djetelina i narančasti cvijet 

Napisao đr Josip Andrlć 


Po predsjedniku »vlade od pet dana« iz god. 
1916. nazvana je jedna, od većih i življih ulica 
diiblinskih Pearse Street. Kad sam njome prola- 
zio, bilo mi je, kao da idem zagrebačkom Gun- 
dulićevom ulicom, tako su mi se fizionomije tih 
ulica činile sličnima. Idući takvom gradskom uli- 
com, koja nosi ime pjesnika, oibično nikad ne mi- 
sliš na tog pjesnika, nego gledaš u uličnu vrevu 
i u dućamske izloge ili misliš samo na smjer i cilj 
svoga puta, koji te je naveo u tu ulicu. Međutim 
ja sam došavši u Pearseovu ulicu malo gledao 
lijevo i desno te osim podvožnjaka ispod željez- 
ničkoga mosta ne mogu sebi nipošto više dozvati 
u pamet, što sam u toj ulici vidio. Dolazio sam 
ravno ispred glavne pošte iz O’Connellove ulice. 
Još sam bio pod snažnim dojmom onoga, na što 
me je ono mjesto tako živo podsjetilo. A tu evo 
.stadoh na uglu ove ulice pred dvojezičnim — 
irskim i engleskim — natpisom, koji mi kazuje, 
da sam došao u uLicu pjesnika, koji se usudio 
oružje dići protiv silne Engleske, nepobjedive 
vladarice, što svojom vlašću obuhvaća sva mora i 
zahvaća sve kontinente zemlje. 

.Patrik Pearse! Nije li čudno, da sin jednoga 
Engleza stupa na čelo pokreta za obnovu irskog 
narodnog jezika i nezavisne irske države? No 
majka je Irkinja, a majčina krv prevlađuje. A i 
otac James Pearse, po zanimanju kipar, čovjek, 
koji je imao dubok .smisao za umjetnost i knji- 
ževnost, bio je jedan između onih rijetkih En- 
gleza, koji je svoj rasni smisao za slobodu pri- 
mjenjivao i na Irsku. Napisao je dapače knjižicu 
»Dužnosti Engleske prema Irskoj, kako ih gleda 
jedan Englez«, 'i to tako sjajno, da su je irski 
govornici citirali po svoj Irskoj. To je bilo u 
doba, kad su protivnici irske slobode nastojali 
lični slom Parnellov politički izrabiti protiv po- 
kreta za irsku samostalnost. 

Ono, što je majka u svojoj krvi nosila, i ono, 
što je otac po širokogrudnosti i pravednosti svo- 
ga duha zastupao, združilo se u djeci njihovoj 
potencirano do fanatizma. Dok je Patrik Pearse, 
pjesnik, kao vođa uskrsnog, ustanka vladao Du- 
blinom iz O’Connellove ulice utvrđene barika- 
dama, njegov mlađi brat William, slikar, bio je 
kapetan revolucionarnoga štaba. Obojica su stri- 
jeljana. 

Nijedan od oba brata, niti pjesnik niti slikar, 
nisu bili ljudi od politike. Po porodičnoj atmo- 
sferi, u kojoj su odrasli, priklonili su se umjetni- 
čkom pozivu. Dakle idealisti, koji su i svom na- 
rodnom osjećaju davali, izražaj u obliku naj- 
čišćeg idealizma. 

Patrik Pearse, pjesnička duša, stao se već kao 
dječak od dvanaest godina zanositi za irski jezik, 
koji dotada nije znao. Ta irski se jezik sačuvao 
samo u gorovitim krajevima zapadne Irske: u 
Ulsteru, Conaughtu i Munsteru, pa ni u tim kra- 
jevima nije u doba mladosti Pearseove govorilo 


više ni 20 postotaka stanovnika irski. A neposre- 
dno prije svjetskoga rata je na cijelom irskom 
otoku bilo samo 13 postotaka Iraca, koji su ra- 
zumijevali svoj narodni irski jezik, pai i od tih se 
jedva još 1 postotak služio materinskim jezikom 
u svom dnevnom životu. Engleski jezik, stolje- 
ćima nametan, posve je prevladao. A što znači 
imati svoj narodni jezik, a ne znati ga? Tako je 
sdbe pitao 1 mladi Pearse i bacio se u srednjoj 
školi svom dušom na učenje irskog jezika i pro- 
učavanje stare irske književnosti, koja je još u 
17. stoljeću evala, a onda pomalo zamrla. I uži- 
vio se pomalo u duh irskog jezika tako, da je 
postao jedan od najvećih suvremenih pisaca na 
irskom jeziku. Sa sedamnaest godina osnovao je 
društvo New Irland Literary Society (Novo Irsko 
Književno Društvo), a godine 1903. svršivši sve- 
učilišne nauke — bile su mu tada 24 godine — 
postao je lektor irskoga jezika na katoličkom 
sveučilištu u Dublinu i urednik irskog časopisa 
»An Claidheague«, glasila Gaelske Lige, osno- 
vane g. 1893. To je pokret za povratak irskog je- 
zika u narodni ži/vot. Tom pokretu posvetio se 
Pearse svom dušom. Postavio je sebi za cilj: irski 
jezik treba da uđe kao nastavni jezik u škole. 
Otišao je u Belgiju, da ondje prouči školsko 
pitanje. Vrativši se ;iz Belgije izradio je cijeli 
plan za uređenje škola u Irskoj i za organizaciju 
budućeg irskog ministarstva prosvjete. Nije kod 
toga zatvorio oči pred činjenicom, da šest sed- 
mina Irske govori samo engleski. Znao je, da 
se irsko školsko pitanje ne da drukčije riješiti 
nego na osnovi bilingualizma (dvojezičnosti). 
Rješenje je zamislio ovako: u krajevima, gdje 
narod još zna i razumije irski, neka bude irski 
nastavni jezik, a engleski obvezatan; naprotiv u 
ostalim krajevima, koji razumiju samo engleski, 
neka bude engleski prvi nastavni jezik, a irski 
drugi. Tako je to u današnjoj Slobodnoj Državi 
Irskoj i. provedeno. 

Patrik Pearse nije ostao samo kod teorije, 
nego ju je odmah sam stao provoditi: osnovao je 
irsku školu Sgoil Eanna (St. Enđa’s College) za 
osnovnu i srednjoškolsku obuku na dvojezičnom 
sistemu. A kao svrhu postavio je školi: odgajati 
dječake, da postanu jaki, plemeniti i korisni mu- 
ževi te odani sinovi svoje domovine (koju on po 
majci zove motherland). Nastojao je u školu uni- 
jeti čistu irsku atmosferu, da učenici budu za,- 
dojeni idealnim zanosom za irsku junačku tra- 
diciju, te da se iz njih razviju budući stupovi irske 
slobode. 

Viđeći nakon nekoliko godina, da i ovo nje- 
govo djelo oko obnove irskog narodnog jezika 
ima uspjeha, svratio je pažnju izravnom djelo- 
vanju za narodno oslobođenje. Nije bio političar 
te se nije htio dati na stranačku politiku. Stao 
je snovati, da se pokrene oružani republikanski 
pokret, ali mu nije bilo jasno, kako da to pro- 

vede. Uzor je dao Ulster, sjeverni i Engleskoj 
privrženi dio Irske. 

Ulster je po površini petina čitave Irske. To je 
irska ipokrajina, u kojoj ima samo nešto preko 
polovice protestanata, te su katolici u manjini. 
To je kraj, koji je od cijelog irskog otoka naj- 
bliži Engleskoj, pa su ga Englezi za vrijeme naj- 
oštrijih progona katoličkih Iraca, osobito za vri- 
jeme okrutnog tlačitelja Vilima Oransikog (1689. 
do 1702.), najviše naseljavali protestantskim ko- 
lonistima. U drugim su se krajevima engleski 
kolonisti tijekom vremena stapali s domaćim ži- 
vljem i asimilirali se priklonivši se Irskoj, u 
Ulsteru naprotiv uvriježio se protuirski duh i 
ostao do danas. Neko je vrijeme doduše i Ulster 
bio krenuo s ostalom Irskom, stajao dapače na 
čelu borbe za slobodu Irske (koncem 18. sto- 
ljeća), ali engleska je politika naumila neukro- 
tivu Irsku držati na uzdi tim, da Ulster jače pri- 
veže uza se te da tako Irsku razdvoji. I dok je u 
19. stoljeću ostaloj Irskoj na svakom koraku 
odmagala, Ulster je uživao svu potporu Engle- 
ske. Iza užasnoga glada sredinom prošloga sto- 
ljeća palo je stanovništvo sa 9 milijuna na manje 
od 4 milijuna: poumiralo i razbjeglo se širom 
svijeta. Samo Belfast, glavni grad Ulstera i gla- 
vna ekspozitura engleske vlasti na irskom otoku, 
povećao se u tom razdoblju na trostruko. 

Kad je Irska u drugoj polovici 19. stoljeća za- 
počela opću borbu za Home Rule (autonomiju), 
kojoj je engleski parlamenat, iako ju je 10 puta 
odbio, na koncu morao podleći, Englezi su osje- 
ćajući se u toj borbi sve slabijima odlučili, pod- 
jariti Ulster protiv ostale Irske, da se ispuni stara 
ona istina: kad se dvojica kvače, treći se veseli. 
Taj treći je svakako Englez kanio biti. 

Tako je došlo do oštrog razdora i sve jačeg 
ndbratskog sukoba između Ulstera i ostale Irske, 
koji je završio odcjepljenjem Ulstera od Irske 
g. 1921. prigodom stvaranja Slobodne Irske 
Države. 

Ta razdijeljenost južne Irske od sjeverne 
(Ulstera) ima i svoje simbole. Irska drži zelenu 
boju svojom narodnom bojom (Zeleni Otok!), 
a simbol joj je trolist djeteline. Irski narodni 
blagdan je 17. ožujka, blagdan sv. Patrika, koji 
se često prikazuje na slikama s trolistom djete- 
line. Ulster je sebi izabrao narančastu boju i je- 
dan narančasti cvijet za svoj simbol: to je prema 
tlačitelju Irske Vilimu Oranskom (orange znači 
naranča). A kao 'narodni blagdan slavi se u 
Ulsteru 12. srpnja, dan, na koji je g. 1690. V'ilim 
Oranski pobijedio Irce kod Boyne. Dakle u zna- 
ku narančastoga cvijeta protiv zelene djeteline 
simbolizuje se opreka između Ulstera i Irske. 
Rodoljubi Irske spojiše obje te boje u irsku na- 
rodnu zeleno-bijelo-narančastu zastavu, koja je 
postala i državna zastava Slobodne Države Irske. 
U toj zastavi simbolizirana je i. težnja za sjedi- 
njenjem Ulstera s Irškom: ta je težnja jedna od 
glavnih misli vodilja cijele današnje irske po- 
litike. 

Najoštrije se stao razvijati razdor između 
Ulstera i južne, Irske posljednjih godina prije 


svjetskoga rata. Vođli irske narodne stranke Red- 
mondu uspjelo je, da je g. 1912. prijedlog za 
Home Rule opet došao pred engleski parlame- 
nat. Engleski konzervativci (torijevci) ustali su 
svom silom protiv uzakonjenja irske autono- 
mije. Njihov vođa Bonar Law, kasniji predsjed- 
nik engleske vlade, izjavk> je 9. svibnja 1912. 
prigodom rasprave o uzakonjenju te irske auto- 
nomije u engleskom parlamentu ovo: »Ako po- 
kušate provesti taj zakon, ja ću pomoći narod u 
Ulsteru, da mu se odupre!« I zaista 28. rujna 
iste godine je sir Eduard Carson, vođa ulsterskih 



MANIFESTACIJE PRED DUBLINSKOM 
GLAVNOM POŠTOM 

priređuju se svake godine na Uskrs na uspomenu uskrsne revolucije 
iz godine 1916 . 

oranžišta, proglasio osnutak organizacije protiv 
Home Rule »svim sredstvima«: osnovana je do- 
brovoljačka vojska ulsterskih separatista'. Sir 
Carson nije bio rodom iz Ulstera nego iz južne 
Irske, ali kako je uvijek poturica gori od Tur- 
čina, vješto su Englezi istakli toga čovjeka na 
čelo te bratoubilačke borbe. Kako sir Carson nije 
prezao ni od čega, dokazuje ovo: 4. kolovoza 
1913. bio je na objedu kod njemačkog cara Vi- 
lima, 24. travnja 1914. je iskrcano u Ulsteru 

40.000 njemačkih pušaka, a na početku svjet- 
skoga rata je izjavio, da ne će dopustiti ni jedne 
jedine puške izvesti iz Ulstera na evropsko ra- 
tište. Kad je 18. rujna 1914. bio Home Rule uza- 
konjen, zaprijetio se sir Carson, koji je posta- 
vljen na čelo ulsterske privremene autonomne 
vlade: »Neka se londonska vlada samo usudi dir- 
nuti. u nas, bit će krvi!« Ulster je imao u to doba 

100.000 naoružanih dobrovoljaca. 

(Svršetak na str. 606.) 

Zadržao sam se prilično dugo u crkvi sv. 
Andrije. Impozantna veličinom i jednostavnošću 
budi u duši posebno svečano raspoloženje klasi- 
čnim stilom svoje gradnje. Divna »Transfigura- 
tion« od Hogana, najvećega kipara Irske, poja- 
čala je u meni još onaj dojam, što ga je pobudio 
pogled na Žalosnu Majku Božju od mlađega 
Pearsea. A nada sve je to bio spomen na velikog 
O’Connella i kardinala Wisemana, koji je po- 
sebnim načinom vezan uz ovu crkvu i. koji me je 
okupljao i duže zadržavao u tom irskom svetištu. 

Uputivši se od te crkve dalje prema jugu na- 
đoh se na trgu Merrion Square, oko kojega je 
od davnine bio najotmeniji dio Dublina, a da- 
nas je tu'sjedište irske vlade. Oko tog trga po- 
kazaše mi zgradu, u kojoj se rodio Oskar Wilde, 
pisac proslavljenog »Dorian Graya« i »Salome«, 
koja je u glazbenoj obradbi Rikarda Straussa u 
triumfu prošla svu Evropu. I majka tog nada sve 
senzitivnog pjesnika bila je irska pjesnikinja. Na 
drugoj strani trga u jednoj je kući stanovao 
O’Connell, a u drugoj jednoj je umro irski no- 
velist Joseph Sheridan. I tako bih bio unaokolo 
cijeloga trga, mogao obilaziti i tragati po spo- 
menima, što ih je tu ostavila irska prošlost. Na- 
sred trga gradit će se za koju godinu veličan- 
stvena nova, dublinska katedrala. 




GENERAL MICHAEL C0LL1NS, 
POBJEDNIK ENGLESKE 


Na zapadnoj strani trga je Narodna Galerija 
Slika i Prirodoslovni muzej, a između njih kao 
mali park, usred kojega stoji velik spomenik 
s kojih desetak metara visokim tipičnim irskim 
križem, koji formiran na moderni način izgleda 
kao sablasna glava sa četiri izdubljena oka. To 
je cenotaf prve dvojice ministara Slobodne Irske 
Države, kojima ona ima da zahvali svoj posta- 
nak. Stvoriše je, staviše joj se na čelo, prihvatiše 
se njene organizacije i sred gotovo nadčovje- 
čnih napora, koje je od njih tražilo svladavanje 
najsudbonosnijih poteškoća prvoga doba irske 
državne samostalnosti, pokosi ih nakon sedam 
mjeseci obojku smrt u razmaku od nekoliko 
dana jednoga za drugim. 

Stojim pred tim spomenikom dvojice Iraca, 
bez kojih bi irski narod zacijelo bio morao još 
mnogo više žrtava podnijeti i još duže čekati na 
ostvarenje svoje državne slobode. Stojim i pro- 
matram taj bijeli kamen, što ga je na spomen te 
dvojice velikih Iraca postavila irska država u 
neposrednoj blizini zgrade irskoga parlamenta 
i vlade, i predajem se spominjanju svega onoga, 
što su ta dva predstavnika irske oslobodilačke 
borbe prošla. Uz njihova imena vezana je povi- 
jest najtežih dana Irske, što ih današnja genera- 
cija Iraca pamti. 

* 

Arthur Griffith, prvi predsjednik Slobodne 
Irske Države, rodom Dublinac, po zanimanju 
novinar, osnovao je, kad su mu bile 34 godine, 
pokret Sinn Fein, koji je zapravo postao konačni 
oslobodilački, pokret Irske. To je bilo godine 
1906. Taj je pokret na sva uzaludna nastojanja 
irskih homerulista, da ostvare putem engleskoga 
parlamenta autonomiju Irske, bacio u irski narod 
geslo: »Mi sami (irski se to kaže: Sinn fein) 
ostvarit ćemo ono, što se naši političari uzalud 
trse da isposluju od Engleza. Mi sami (sinn fein) 
hoćemo da vladamo u svojoj irskoj zemlji, a ne 
da nam tuđin, koji nam ni po krvi ni po jeziku 
nije ništa, ovdje vlada. Mi sami (sinn fein) mo- 
ramo postati gospodari u svojoj kući.« To je bio 
program sinnfeinovaca, koji ne htjedoše biti obi- 
čna stranka, nego opći narodni pokret. Do svjet- 
skoga rata uspjeli su samo među inteligencijom, 
koju su zadojili novim duhom i novom borbe- 
nošću za narodne ideale. Tek za vrijeme svjet- 
skoga rata, u kojem je baš Engleska sa svojim 
saveznicima visoko digla stijeg s geslom »Za 
slobodu malih naroda«, počeo je i irski narod da 
govori: »Pa što se tiče drugih naroda, to se po- 
gotovu tiče i nas!« I Sinn Feinu stala je da raste 
popularnost u sve širim slojevima. Ali pravo 
doba toga pokreta nastupilo je tek iza uskrsne 
revolucije god. 1916. 

Sinn fein je, kako znamo, bio protiv tog 
ustanka, koji nije imao nikakva izgleda u uspjeh. 
Pogotovu se sam vođa Sinn Feina Griffith od- 

Slika desno : 

NA ULICI U LONDONU 
stajalo je za vrijeme pregovora iz- 
među Irske i Engleske g. 192*. pred 
zgradom, u kojoj su se ti pregovori 
vodili, mnoštvo Iraca nastanjenih u 
Londonu, čekajući rezultat tih prego- 
vora, a žene su klečeći molile za sre- 
tan uspjeh u korist Irske 



lučno protivio, da taj pokret išta počne u smjeru 
akcije sir Rogera Casementa. On je sam u one 
preduskrsne dane obilazio po Irskoj mireći uz- 
buđene duhove, da se ne upuštaju ni u kakvu 
vratolomiju. Već to pokazuje značajnu crtu toga 
političara, koji je uza svu svoju revolucionar- 
nost bio promišljen i sklon umjerenosti. Ta nje- 
gova značajka došla je još osobito do izražaja u 
najodlučnijem času, kad se radilo, hoće li irske 
države biti ili ne će. Međutim baš ta umjerenost 
Griffithova nije posve odgovarala raspoloženju 
sinfeinovaca iza ponesrećene uskrsne revolucije, 
koja je radi nesmiljenosti, kojom se Engleska 
Ircima osvetila za tu pobunu, silno radikalizirala 
duhove u Irskoj. Griffith je brzo iza toga morao 
odstupiti s vodstva Sinn Feina i ustupiti mjesto 
mlađem i radikalnijem De Valeri. 

Engleska je već dva mjeseca nakon uskrsne 
revolucije g. 1916. osjetila, da se buntovni duh 
po Irskoj naglo stao siriti, pa je naumila pristu- 
piti k provedbi Home Rula, koji je još g. 1914. 
bio uzakonjen. Međutim pitanje Ulstera, koji je 
tražio trajno odcjepljenje od Irske a nesamo pri- 
vremeno, kako je engleska vlada u sporazumu 
s Redmondom predlagala, onemogućilo je taj 
naum. Godinu dana nakon toga sazvao je novi 
predsjednik engleske vlade Lloyd George 25. 
srpnja 1917. konferenciju predstavnika irskog 
javnog života, da pitanje irsko riješi u nekom 
obliku dominiona, ali nakon osam mjeseci uza- 
ludnog vijećanja tvrdoglavost je predstavnika 
Ulstera opet sve razbila. 

Sve je to bila samo voda na mlin Sinn Feinu. 
Irska je javnost sve više uviđala, da se mirnim 
nagađanjem ne može ni do čega doći. A tu je 
ii duši svakog Irca sve jače odjekivalo samosvi- 
jesno geslo Sinn Feina: »Mi sami treba da to 
uredimo!« K tome je Engleska početkom g. 1918. 
došla na nesretnu misao, da u Irskoj, koja nije 
dotada znala za vojnu obvezu, odredi obvezatno 
novačenje. Otpor je s irske strane bio silan, te 
je Engleska morala odustati od te svoje na- 
mjere, ali ujedno je stala da zavodi sve oštrije 
mjere po Irskoj. A rezultat je bio, da je u pro- 
sincu 1918. u parlamentarnim izborima od 80 
irskih mandata Sinn Fein dobio 73. A već 21. si- 
ječnja 1919. sastađoše se u Dublinu izabrani sin- 
feinovci, pa premda ih je preko polovice bilo 


pozatvarano i u progonstvu, konstituiraše se kao 
samostalan irski parlamenat (Dail Eireann), za- 
ključiše deklaraciju o irskoj nezavisnosti, stvo- 
riše privremeni ustav Irske Slobodne Države 
(Saorstat) i izaibraše vladu od 5 ministara na čelu 
s de Valerom kao predsjednikom, a Griffithom 
kao potpredsjednikom. U vezi s tim upravila je 
ta sinfeinovska revolucionarna vlada apel na sve 
narode, ikoji su se nakon svršetka rata baš spre- 
mali za mirovnu konferenciju, da kroje slobodu 
i onim narodima, koji je dotada još nisu imali. 
Iako je američki parlamenat sa simpatijama po- 
pratio nastojanje Iraca za samostalnost uoči sa- 
stanka mirovne konferencije, irski zastupnici nisu 
iz obzira prema Engleskoj bili pripušteni na mi- 
rovnu konferenciju. Irska je trebala najprije 
sama da uredi svoje račune s Engleskom, a tek 
nakon toga mogu drugi svoju da kažu. 

Međutim Engleska je ibaš u taj čas, kad je u 
Parizu pomagala kod izgradnje slobodnije Evro- 
pe, slobodarski pokret u Irskoj stala najokrut- 
nije da guši. Hladni Englez izgubio je živce. Za- 
redaše zabrane i raspust Sinn Feina, zatvaranje 
istaknutih političara i progoni na sve strane. A 
Irci odgovoriše na to Engleskoj oružanim otpo- 
rom, koji je trajao od g. 1919. do sredine god. 
1921. te je po svom opsegu značio pravi rat 
Irske protiv Engleske. Nije to bio dakako rat na. 
bojnim poljanama u međunarodnom smislu, nije 

ni mogao biti, jer Irska nije imala svoje redo- 
vite vojske, nego je to bio guerilski rat, rat na 
svakom koraku, gdje engleski vojnik i uopće 
predstavnik engleske vlasti nikad nije znao, gdje 
će ga pogoditi irsko tane. Sva je Irska planula. 
Englez je krvlju i ognjem uzvratio. Nesmiljena 
ratna okrutnost, koje se Evropa tek bila oslo- 
bodila, prenesena je na irsko tlo u najgorem 
obliku, što se da zamisliti. Engleska je u tu svrhu 
prebacila u Irsku najprokušanije svoje borce, 
koji se tek vratiše s evropskoga ratišta, i koji su 
odatle svoja ratnička iskustva prenijeli u Irsku, 
koja je trebala da (bude ognjem i mačem ukro- 
ćena. 

Ali Irska je rekla: »Sad ili nikada!« — i što 
je Englez oštrije pritisnuo, to je otpor jače od- 
skakivao. Engleski tankovi, avioni, mitraljeze i 
oklopljeni automobili krstarili su po Irskoj, en- 
gleske zloglasne čete »Black and Tans« (nazvane 
tako po nekoj vrsti irskih pasa i jer je svaki u 
takvoj četa nosio crni kaput i bijele hlače) palile 
su sela i gradove, strijeljale u mirnu publiku i 
uibijale viđenije Irce. A Irci su uzvraćali »oko za 
oko, zub za zub«. U tu barbarsku borbu umije- 
šali su svoj glas i irski biskupi osuđujući zločine 
na jednoj i drugoj strani, ali ističući ujedno, 
kako glavnu odgovornost za sve nosi engleska 
vlast, koja podupire bezakonje upereno u prvom 
redu protiv katoličkih Iraca. Zajednička posla- 
nica irskog episkopata g. 1920. odjeknula je po 
svem svijetu, te su američki, belgijski i drugi 
biskupi otvoreno izjavili svoje simpatije za Irce. 

Veliku senzaciju izazvala je po svem svijetu 
smrt Irca Terence Mac Swiney-a, načelnika Cor- 
ka, grada, koji je radi svoje uloge u katoličkoj 
Irskoj nazvan irskim Louvainom*. 

Mac Swiney bio je mlađi čovjek, ugledan sin- 
feinovac. Za vrijeme irsko-engleskoga rata došlo 
je i u Corku do ulične krvave bitke. Englezi uči- 
niše Mac Swineya odgovornim za napadaje na 
engleske čete te ga 12. kolovoza 1920. uhapsiše, 
prevezoše u Englesku i strpaše ondje u zatvor. 
A Mac Swiney u znak prosvjeda, što ga odvedoše 
iz Irske, najavi štrajk glađu: ne će sve dotle uzeti 
nikakve hrane, dok ga ne odvedu natrag u Irsku. 

* Louvain je grad u Belgiji, sijelo slavnoga kato- 
ličkog sveučilišta i katoličke belgijske kulture. 

Taj dotada nečuveni način štrajka izdržao je 
preko 10 tjedana, a da nije okusio nikakve hra- 
ne, osim što je pio katkad malo vode. Sve novine 
svijeta pisale su o tom neobičnom načinu borbe, 
koju je protiv Engleske uveo taj Irac, te su svuda 
s velikom strepnjom očekivane vijesti, da li će 
napokon Englezi ipak popustiti Irčevoj tako od- 
lučnoj želji, da ga vrate u njegovu domovinu, 
ili će ga pustiti da pogine od glada. No Englezi 
u taj mah nisu bili skloni nikakvoj popustljivosti 
prema Ircima, te je načelnik od Corka 24. listo- 
pada, na sedamdesetčetvrti dan svoga gladovanja, 
u najtežim mukama umro. 

Vijest o tragičnoj smrti Mac Swineya djelovala 
je kao električna iskra po svoj Irskoj. Po tom 
su slučaju Irci dokazivali, da Englez nema, kad 
se o Ircu radi, ni najelementarnijeg obzira čo- 
vječnosti. A i simpatije svega svijeta povećale su 
se nakon toga prema Ircima,, kojima je to samo 
pojačalo odluku, da započetu borbu, pa bila 
kako mu drago teška, povedu do kraja. 

De Valera, od 21. siječnja 1919. izabrani revo- 
lucionarni predsjednik Irske, nije u to doba bio 
u Irskoj, nego isprva u zatvoru u Engleskoj, a 
zatim u agitaciji za Irsku u Americi. Zamjenik 
mu je bio Arthur Griffith kao potpredsjednik, ali 
pravi vođa revolucije bio je Michael Collins, koji 
je kao bivši bankovni činovnik u revolucionarnoj 
vladi bio ministar financija, a onda narodne obra- 
ne. Već u uskrsnoj revoluciji istakao se svojom 
hrabrošću u obrani dublinske glavne pošte. Bilo 
mu je tada 26 godina, a sad je u 29. godini imao 
da revolucionarnu akciju organizira ponajprije 
na polju financija. Izdao je dakle lozinku: porez 
se više nema plaćati engleskim poreznim uredi- 
ma, nego irskoj vladi! I zaista je po svoj Irskoj 
proveo organizaciju za pobiranje poreza. Po 
tom primjeru organizirala je revolucionarna vla- 
da i svoje posebne sudove tražeći od svakog 
pravog Irca, da više ne ide na engleske sudove, 
nego da traži pravdu pred svojim irskim sudo- 
vima. Irci su to rado i ozbiljno prihvatili, te su 
službeni (engleski) porezni uredi i sudovi postali 
pomalo sve prazni j i. Porez je stao pritjecati u 
blagajne revolucionarnog ministra Collinsa, a 
sudovi, revolucionarne vlade imali su pune ruke 
posla, što više, dešavalo se i slučajeva, da su En- 
glezi tražili radije pravicu od nelegalnih, ali pra- 
vednih sudova revolucionarne vlade, nego li od 
korumpiranih službenih sudova,. To je bilo u prvo 
doba revolucije g. 1919., -kad su Englezi bili još 
neodlučni, što da učine. Kasnije su dakako stali 
zatvarati te revolucionarne sudove, a poreze utje- 
rivati silom. 

Što se težište revolucije više prenosilo na rat- 
ničko polje, to je Collins sve većma stao poka- 
zivati. neobične vojničke sposobnosti, po kojima 
je ubrzo postao vrhovni zapovjednik irskih četa 
u ratu protiv Engleske. I dok su gotovo svi drugi 
vođe bili pohvatani i pozatvarani, on je bio jedan 
od rijetkih, koji se nije dao uhvatiti. Englezi mu 
uoipće nisu mogli ući u trag. Udarili su u doba 
najžešće i najnesmiljenije irsko-engleske borbe 
na Collinsovu glavu golemu milijunsku ucjenu, 

za kojom su se mnogi pohlepnici pojagmili, ali 
Collinsa nitko da je pronašao, kamo li uhvatio. 

A ipak je svatko znao, da je Collins tu, da je 
on onaj, koji pokreće cijeli revolucionarni aparat, 
da prolij eće na biciklu kroz ulice Dublina i da 
osobno ravna operacijama revolucionaraca. Imao 
je dvadesetak kuća svojih prijatelja u Dublinu, 
u kojima je nalazio sklonište. Kad bi ga detek- 
tivi u jednoj nanjušili, on je već bio u drugoj. 
Ako su blokirali kuću s ulice, on bi umakao na 
stražnju stranu, a ako su je svu opkolili, on je 
po krovovima znao umaći.. Čas se skrio u kakvom 
dućanu, čas u kakvom hotelu, sad opet u kojoj 
tiskari — i tako redom, a onda bi sjeo na svoj 
bicikl i projurio stražarima i detektivima ispred 
nosa. Nitko nije pravo znao, kako on izgleda, pa 
koliko put se znao pomiješati baš među one, koji 
su ga lovili, a da nisu ni znali, da im je onaj, koga 
traže, tako blizu. Imao je naravski na sve stra- 
ne vjernih saveznika, osobito među carinicima, 
tamničarima, listonošama, konobarima, trhono- 
šama i uopće među svima, koji su gdje što mo- 
gli čuti te mu dojaviti. Koliko puta bi mu u pro- 
lazu tek netko pristupio i šapnuo: »Ovdje pa- 
zite! . . .« A on je onda znao, da tu na nj vreba 
opasnost, te bi se brzo uklonio. Engleska je po- 
stala najbolje svoje detektive i, špijune u Irsku 
u lov na Collinsa, a on je proveo sjajnu orga- 
nizaciju protušpijunaže i vlastitih detektiva, te je 
doznavao sve, čemu se Englezi ni u snu nisu na- 
dali. Detektivi su znali za Collinsovo manevrira- 
nje na biciklu te su i oni pošti u lov za njim na 
biciklima. S četvoricom se Collins tako sreo i 
svu četvoricu je — sve onako na biciklu — vje- 
što maknuo sebi s puta poslavši ih u po bijela 
dana i usred Dublina na drugi svijet. Koliko 
puta se desilo, da je koji opasni engleski špijun 
bio od revolucionaraca uhvaćen i strijeljan »po 
nalogu ministra narodne obrane«, koju je funk- 
ciju sada vršio Collins. 

Nije čudo, da je čovjek, koji je tako vješto 
znao da parira Englezima i da im zadaje tisuću 
jada, koji je tolikom energijom ravnao irski 
oružani otpor, koji je takvom upravo fantasti- 
čkom nepojmljivošću svuda bio, a nigdje ga 
nisu mogli pronaći — postao prava legendarna 
ličnost širokih irskih slojeva. Ime Collinsovo 
ulijevalo je svima u dušu osjećaj sigurnosti. Se- 
ljaci su odlazili u polje, da žanju žito, ali na ra- 
menu su nosili pušku uvijek spremni, da je, ako 
se engleski napadači pojave, upotrebe. Znali 
su, da to ne čine uludo, jer im netko, tko sve 
to ravna, prema konačnom cilju. 

Kad je dakle Lloyd George, predsjednik en- 
gleske vlade, 6. lipnja g. 1921. upravio De Valeri 
pismo, u kojem mu predlaže primirje i poziva 
ga na mirovne pregovore, da se jedamput tom 
krvavom obračunavanju između Irske i Engleske 
načini kraj, puknuo je po narodu glas: 

»Collins je dobio rat!« 

Mjesec dana iza toga, 10. srpnja, potpisano 
je primirje, ali tek u kolovozu Collins se prvi 
put javno pokazao u Dublinu. Golemo mnoštvo 


se sleglo, da vidi tog legendarnog borca, koji 
je na biciklu izvojevao Irskoj pobjedu. 

De Valera je postavio na čelo delegacije Irske 
za mirovne pregovore s Engleskom Griffitha i 
Collinsa. Tri. mjeseca su trajali ti piegovori. Lloyd 
George je ponudio Irskoj položaj dominiona, ali 
bez Ulstera i sa 6 drugih privilegija financijske 
i vojničke prirode u korist Engleske. Kad De 
Valera nije htio da pristane na te uvjete, nego 
je tražio sve ili ništa, Lloyd George je koncem 
studenoga dao irskoj delegaciji ultimatum od 
osam dana: ili se nagoditi, ili da se rat nastavi do 
istrage. 

Griffith i Collins se nađoše u procjepu: izme- 
đu Lloyda Georga i De Valere. Zar iscrpljenu i 
toliko izmučenu Irsku iznova baciti u krv i oganj? 



PALAČA VRHOVNO O SUDIŠTA U DUBLINU 
razorena u irskom građanskom ratu g. 1922. kao sjedište buntovnih 
irskih republikanaca, a kasnije opet obnovljena 


Zar nije bilo dosta? Ne! Ideal treba prilagoditi 
realnosti te se zasad zadovoljiti s manjim, a onda 
mirnim načinom nastaviti polagano ostvarenje 
ideala u punom opsegu. Tako je umovao razbo- 
riti i uvijek pomirljivi Griffith, a našao je za to 
svoje stanovište jaku potporu u Collinsu, po- 
bjedniku irskog rata protiv Engleske. Rezultat 
je bio, da je irska delegacija nakon dugog okli- 
jevanja u noći između 5. i 6. prosinca potpisala 
mirovni ugovor s Engleskom. 

Kad su se Griffith i Collins vratili kući iz Lon- 
dona prvi ih je De Valera s nezadovoljstvom 
primio. A onda je od 14. prosinca 1921. do 7. si- 
ječnja 1922. irski parlamenat uzeo u pretres, da 
li, da prizna pogodbu, što je s Engleskom sklo- 
piše Griffith i Collins, ili da je odbije i zaključi 
nastavak još žešćega rata. Drugim riječima: Grif- 
fith i Collins ili De Valera? Na vatrena De Vale- 
rina dokazivanja Griffith je mirno odvraćao j 
branio svoje stanovište. A kad je došlo do gla- 
sovanja, padoše 64 glasa za Griffitha, a 57 za 
De Valeru. Nagodba s Engleskom je pobijedila, 
Slobodna Irska Država je priznata i ostvarena. 

Predsjednik De Valera ustupa svoje predsjedni- 
čko mjesto Griffithu, a na Griffithovo potpred- 
sjedničko mjesto stupa Collins, koji dobiva po- 
sebnu zadaću, da provede sklopljenu nagodbu u 
život i da stvori organizaciju nove irske države. 

No sada dolaze najteži dani Irske. De Valera 
pokrene organizirani republikanski otpor protiv 
Griffithove i Collinsove vlade, pa kako je Irac 
već u tako dugim borbama s Engleskom bio na- 
vikao na krvavo obračunavanje, izrodio se De 
Valerin otpor u građanski rat. Na pragu slobode 
po'biše se Irci među sobom. To je moglo tek 
stečenu slobodu ponovo zauvijek zakopati, da 
nije bilo Collinsove prokušane energičnosti. 

Isprva Griffith i Collins nisu htjeli svom silom 
reagirati protiv De Valerinih republikanaca. Kad 
su republikanci 13. travnja 1922. zaposjeli zgra- 
du Vrhovnog Sudišta (Four Courts) na obali Lif- 
feya, Dublin je iznova doživio nešto slično kao 
za uskrsne revolucije g. 1916. No mjesto oruža- 
nog obračuna uputio se Collins u svibnju De 
Valeri i predložio mu izbore, pa neka narod od- 
luči, da li je za Griffithovu i Collinsovu politiku 
ili za De Valerinu. De Valera pristade. Izbori 
su obavljeni u lipnju, te je vlada dobila 126 man- 
data, a De Valera samo 36. Dakle Irska se u 
većini odlučila za Griffitha i Collinsa. Kada ni 
tu odluku naroda republikanci nisu htjeli pri- 
znati, prihvati se Collins konačno oružja. Topovi 
su — kao ono g. 1916. — opet zatutnjili Dubli- 
nom, dio grada od Vrhovnog Sudišta do O’ Con- 
nellove ulice pretvori se opet u gomilu razvalina, 
a glave su i krive i nedužne padale. Očistivši tako 
glavni grad od bundžija stao je Collins isto tako 
da obračunava s njima i po svoj ostaloj Irskoj. 

Usred tiih boriba, kad je Collins već bio na do- 
maku potpune pobjede, udari Griffitha prvih 
dana kolovoza 1922. kap. Prvi predsjednik Irske 
ode već nakon sedam mjeseci svoga vladanja u 
grob, a Collins ostade sam. U velikoj tuzi i jadu 
poruči De Valeri, neka dođe, da bar nad grobom 
Griffithovim pruže jedan drugom ruku pomir- 
nicu. De Valera se nije odazvao. A Collins sad 
odluči ne dirajući u samoga De Valeru dovršiti 
s buntovnicima. Uspijevalo mu je. Sredinom ko- 
lovoza već ih je bio svuda potisnuo. Tada ode 
22. kolovoza u svoje rodno selo na jug Irske. 
Dočekaše ga u slavlju njegovi seljani, izgrli ga 
sva rodbina ponosna, što je dala Irskoj takva 
junaka. Ali kad se uveče vraćao autom, napade 
ga dvadesetak kilometara od rodnoga mjesta 

četa republikanaca. Otvori se puškaranje, u ko- 
jem je nakon pola sata borbe Collins pogođen u 
čelo pao. Pao i izdahnuo. 

* 

Stojim pred Griffithovim i Collinsovim spo- 
menikom duboko potresen onim, što mi on ka- 
zuje. Znam, da to još nije sve. Ova dvojica 
doduše donesoše slobodu Irske s one strane Ir- 
tskoga mora, koju je Englez bio g. 1800. odnio 
u zatočenje, ali irskoj ispaćenoj duši to ipak nije 
bilo dosta. A tu irsku dušu, čini se, da je do dna 
ipak najbolje shvaćao de Valera. 

Djetelina i narančasti cvijet 

(Svršetak sa str. 601.) 

Videći sve to, kako se ulsterski. oranžisti oru- 
žaju i kočepere, a da im Englezi nesamo u tom 
ništa ne će, nego ih u tom još i pomažu, doviknuo 
je PatrikPearse na jednom dogovoru rodoljubnih 
Iraca u Dublinu: »Pa hajdmo i mi tako!« Dne 26. 
studenoga 1913. zaključeno je organizirati irsku 
dobrovoljačku vojsku, a Patrik Pearse posta- 
vljen za direktora te organizacije. Početkom g. 
1914. otišao je u Ameriku i vratio se pun odu- 
ševljenja i opskrbljen, novcem američkih Iraca. 
Ali kad je 26. srpnja 1914. u Howtu kod Dublina 
imala da se iskrca pošiljka oružja za irske do- 
brovoljce, engleska policija, da to zapriječi, stade 
pucati, te su tri osobe ubijene, a 32 ranjene. 

Tako je Engleska drugom mjerom mjerila u 
južnoj Irskoj nego li u sjevernoj. No Pearse nije 
bio od onih, koji su se dali zastrašiti. Irski do- 
brovoljci. su organizirani širom cijele Irške, a u 
Dulblinu je osim toga organizirana »posebna »Ci- 
tizen Army« (gradska vojska), koja je zapravo 
bila glavni oslon cijele Pearseove ponesrećene 
uskrsne revolucije. 

* 

Zabavljen tako mislima o značenju onoga, čije 
je ime nosila ova široka ravna ulica, pođoh ispod 
željezničkog podvožnjaka, zakrenuh desno u 
ulicu Westland Row, prođoh pored kolodvora, 
kraj kojega je crkva sv. Andrije. Uđoh u nju i 
razgledavajući je zaustavili se pred kipom Majke 
Božje Žalosne (The Mater Dolorosa) diveći se 
divnom umjetničkom djelu, koje tako neodoljivo 
snažno djeluje. Kad sam se sagnuo, da pročitam, 
čije je to djelo, pročitah: William Pearse. 

Duboko potresen veličanstveno bolnom tragi- 
kom toga kipa još jače osjetih svu tragiku umjet- 
nika, koji je s bratom pjesnikom tako fanatički 
pošao u smrt — obojica uvjereni, da služe bu- 
dućnosti svoga naroda. 


TORBICE 

Fuzy-Kovčezi 

u svim veličinama 

TORBE Ik SPISE UKTENTlSE). NOVČARKE. TORBICE 

za dame i sve vrsti kožnate robe 
Sada : 

Nova zgrada Zaklade, 

ugao Ilice i baruna Jelačića. 


DOMAĆICE 

Voće i povrće uku- 
havajte u bocama 
»WECK“ 

R.. P* A.S A R I Ć 

ŽENSKI SVIJET 


MAJKA 1 DIJETE 

KORIST ZA MAJKU 

Ako majka sama doji dijete, to do- 
nosi velike koristi nesamo za dijete, 
nego i za majku. Takva ima mnogo 
više izgleda, da će ostati ili postati 
zdrava žena, nego ona, koja ne doji 
sama svoje dijete. I nakon poroda će 
se takva žena brzo oporaviti, a ako je 
prije bila slaba, dobit će za vrijeme 
dojenja snažan i zdrav izgled te će 
vidljivo ojačati. No kao što je blago- 
sloveno djelovanje dojenja na tijelo i 
zdravlje majćino, tako je važno i zna- 
čenje, koje dojenje ima za duševni ži- 
vot majke i njena odnosa prema dje- 
tetu. Neopisiv je osjećaj sreće, zado- 
voljstva i ponosa, koji obuzima dušu 
majke, kad doji dijete svijesna sebi, 
da vlastitom krvi i vlastitim životom 
dovršuje ono, što je započelo tim, da 
je novom stvorenju darovala život. 
Duboko, neizbrisivo pravo na dušu 
djeteta stječe takva majka. Kao što 
majčina ljubav postaje jača, dublja, 
kada nakon teške djetetove bolesti, u 
kojoj je morala pretrpjeti neizmjeran 
strah, opet dijete ozdravi, slično jača 
majčina ljubav i tim, što sama dojj 
dijete. Iskustvo je pokazalo, da maj- 
ka, koja sama doji dijete, ujedno i 
sama vodi svu skrb oko djeteta, a 
majke, koje ne doje, često i tu skrb 
prepuštaju drugima. I baš ta nepre- 
stana skrb, to neprestano bavljenje 
oko djeteta stvara najintimniji odnos 
između majke i djeteta, te djeluje i 
preko njih oboje blagosloveno i na 
odnos između muža i žene. I kod do- 


jenja se osvjedočavamo, kako priroda 
ondje, gdje traži dužnosti i žrtve, za 
uzvrat daje u velikoj mjeri prava, 

sreće i radosti. Dr. E. N. 

% 

KUHINJSKI RECEDTI 

KUHINJSKI RECEPTI 

Juha od kiselice. Kiselicu očisti, ope- 
ri samelji na stroju, metni na zapr- 
žak i zalij juhom od telećih kosti. 
Osoli, dodaj kajmaka i stuci u juhu 
toliko jaja, koliko ima osoba, te pu- 
sti na vrućem, dok se bjelanjak ne 
stisne. 

Vrganji. Pol kg vrganja očisti, na- 
reži, pirjani na masti sa skosanim per- 
šinom, biberom i soli. Gotove zalij sa 
vrhnjem, te samelji na stroju. Metni 
ih na sredinu zdjele, a okolo slozi po- 
hane moždane ili kolačiće od lisnatog 
tijesta. 

Kolač od višanja. Načini prhko tije- 
sto od maslaca te njime obloži dno u 
obliku za tortu u debljini od jednog 
centimetra. I ruib zaokruži tijestom te 
prepeći u pečenjari. Na prepečeno 
metni višnje bez koštica, malo pospi 
šećerom i opet prepeći, izvadi, pre- 
mazi sa čvrstim snijegom od tri bje- 
lanjka i šećera, te metni u pečnjaru, 
da odozgo požuti. S. A. 


T J B X I C 

uništava najsigurnije bez oštećenja 
namještaja, metalnih predmeta i tka- 
nina uz pismeno jamstvo poduzeće 

»CYAN« Boškovićeva 3. Telefon 23-29 

DOBROJ DJECI 

darujte jednu od ovih ilustrovanih 
dječjih knjiga : 

1. Perrault: Trnova Ružica Uvez. Din 25*— 

2. Zeyer : Ukleti plovci Uvezano Din 25*— 

3. Zeyer: Carević Evstaf Uvezano Din 20*— 

4. Zeyer : Kristik . . . Uvezano Din 20* — 

5. Perinić: Dugi Martin Uvezano Din 20*— 

6. (Andrić-Perinić) : Mala Mladosti. 

Uvezano Din 20*— 

7. (Andrić-Perinić) : Mala Mladost II. 

Uvezano Din 20*— 

8. (Andrić-Perinić) : Mala Mladost III. 

Uvezano Din 20*— 

9. Twain: Pustolovine maioga 

Tome Uvezano Din 25*— 

10. Stevenson : Zlatni otok Uvezano Din 25*— 

11. Širola: Abeceda za naša ćeda 

dječje popjevke s notama . . . Din 30*— 

KUĆA DOBRE ŠTAMPE 

Zagreb, Trg Kralja Tomislava 21 

BOJADISANJE KOSE 



Sa KOMUL pa- 
riškom bojom za 
kosu postat će ona 
ljepša i naravnija. 
Postupak je jedno- 
stavan, brz i udo- 
ban. Uspjeh sigu- 
ran. Prospekte ra- 
zašiljemo besplat- 
no : 

K O M O L, gene- 
ralno zastupstvo 
Zagreb, Ilica 29/1. j 


JTjE Cl VAM POZNATO? 

1. Kako se sve nazivao hrvatski 
grad Hvar? 

2. Koja je rijeka bila granica iz- 
među Liburnije i Dalmacije? 

3. Od kakvoga se drveća, grmlja i 
šiblja sastoje dalmatinske šume? 

4 Živi li tulanj, tuljan u Jadran- 
skom moru? 

5. Za koga se misli, da je prvi upo- 
trebio riječ »filozofija«? 

6. Koje je pravo ime i prezime tali- 
janskoga glazbenog velikana Alojzija 
Palestrine? 

7. Zašto miriši svježe sijeno? 
ODGOVORI IZ PROŠLOGA BROJA 

1. Hrvatski je ban Josip Jelačić bio 
odabrao Ličane za svoje tjelesne stra- 
žare prilikom svoga vjenčanja sa gro- 
ficom Sofijom Stockau 22. srpnja 1850. 

2. Hrvatska se banica udova Sofija 
Jelačić preuda u 20. godini života 16. 
svibnja 1863. u Reichenburg-u za pu- 
kovnika češkoga grofa' A. Dubskya. 

3. Francuske su se ilirske pokrajine 
dijelile u šest dijelova: Kranjsku, Istru, 
građansku Hrvatsku, vojničku Hrvat- 
sku, Dalmaciju i Dubrovnik. 

4. »Okovani delije«, bijahu ratni za- 
robljenici okovani na galije za veslače. 

5. »Bucintoro« (»zlatni brod«) je bio 
državni brod Mletačke republike. Plo- 
vio je samo po Mlecima, kada bi tre- 
balo provoziti mletačkoga dužda ili 
nekoga stranog vladara. Brod je bio 
preraskošno izgrađen i pozlaćen. 

6. Hrvatsko je ime sedmoga godi- 
šnjeg mjeseca, srpnja postalo od riječi 
»snp«. U ovo doba počinje žetva. 

7. Mjesec, u kome se rodio Julije 
Cezar, rimski vladar i obnovitelj ka- 
lendara, nazvan mu je u čast latinskim 
imenom »julij« ili »jul«. M. T. M. 

Slika dolje: 

DUGAČKA LJETNA HALJINA 
iz modro-bijelog šarenog laganoga krepa, ali 
nažalost bez rukava. Široki šešir iz istog ma- 
terijala i rukavice 




SAME 

Njegovi mu goniči međutim nijesu dali mno- 
go vremena za razmišljanje. Gonili su ga kao i 
ostalo stado puka pucketajući bičevima pred so- 
bom. Doskora je saznao, čemu ga je trebao go- 
spodar, kojemu je pripadao. Gradio je ogroman, 
silan, tvrd grad, odakle se imala groza da širi 
cijelim tim širokim krajem. Ta je tvrđa imala 
da bude podignuta na visokoj pećini, da puk one 
zemlje, koja je upala u tu nevolju, već izdaleka 
vidi, kome treba da se klanja. Samko i oni ostali 
nesretnici bili su zato dovučeni amo, da grade. 
Umirali su od umora i rada, da usto još oćute 
oštre udarce biča na svojim leđima. Pet je go- 
dina Samko naricao u toj nevolji, uz gradnju 
nasipa i lomljenje kamenja u kamenolomima. 
Mladenačku je svoju snagu, mladost svoga ži- 
vota, radost zemaljskog bivstvovanja pokopao 
u onim kamenolomima, u onim zidovima i na- 
sipima. 

Samko je radio više od svih ostalih, jer nije 
umio da se brani, a sudruzi su ga njegovi mučili 
isto tako, kako su i sami bili mučeni od svojih 
gospodara, narivajući mu još i od svojih poslo- 
va. Uza sve to bio im je Samko predmetom 
vječnog rugla. Nije umio da glatko- govori, jer je 
uvijek živio više u društvu ptica nego li ljudi, 
svaki mu se smijeh pretvarao u tužan, tih pjev 
drozda, koji je nalazio više odziva u nijemim pe- 
ćinama kamenoloma, pokapanim krvlju njegovih 
ruku, nego li u srcima ljudskim, koja su otvrdla 
od nepravda i pretrpljenih krivica. Govorili su 
mu prezirno »Ptica Samko«, a on je drage volje 
primio to ime, jer se u vječnom svom snu o 
prošloj sreći neprestano i vjerno spominjao onih 
pernatih drugova svoga djetinjstva u šumi, a ta 
ga je uspomena tako ojačala, da je umio pod- 
nositi svu nevolju sadašnjosti. Oni, ti pjevači 
sunčanih jasnih pogleda, bili su dosad slobodni 
i sretni! A tko zna, ne će li se jedamput vratiti 



Zašto oglašuiemo? 

Zato, jer želimo upozoriti sve one, koji imadu 
financijalnih briga, na organizaciju naših domaćih 
trgovaca - detaljista pod firmom: Prodajna 
Zadruga Detaljnih Trgovaca, Za- 
greb, Ilica 34, koja daje činovnicima, penzione- 
rima, privatnicima itd. kredite za kupo- 
vanje robe uz mjesečnu otplatu i najso- 
lidnije uvjete. — Od početka našeg poslovanja 
podijelili smo preko 20.000 kredita, što je sigurno 
najbolji dokaz, da smo stekli simpatije trošećeg 
općinstva. Ako se hoćete i Vi upoznati sa našim 
radom, posjetite nas, mi ćemo Vam rado i naj- 
diskretnije pomoći. Ako nemate vremena zahtije- 
vajte pismeno opširan prospekt, ili nas 
nazovite na tel. br. 5699 pa ćemo Vam isti 
odmah dostaviti. — Zabilježite si naš naslov i 
telefonski broj, možda ćete danas sutra trebati. 



SLOVAČKA PRIČA ZA DJECU 
NAPISAO JULIJE ZEYER 
PREVEO DR JOSIP ANDRIĆ 
ILUSTRIRAO KAMILO RUŽIČKA 


(NASTAVAK) 

k njima? Kako je dirljivo često iza sna ko- ptica 
tiho pjevuljio, kad je snivao, da ima krila i da 
leti na modre vrhunce Tatra, što se uzdižu k ne- 
bu, k suncu, na one vrhunce, gdje orlovi ima- 
ju svoja gnijezda, i odakle ,se razlijevaju te sre- 
brne vode, iz kojih piju kosovi i drozdovi i šum- 
ski golubovi! A kad su ga grubim riječima pro- 
budili i potjerali na teški posao, bio mu je nadi- 
mak »Ptica« ko slatka utjeha, ko obećanje pomi- 
ješano u toku okrutnih, bešćutnih glasova. 

Tako mu je prošlo pet dugih, mukotrpnih go- 
dina, i grad je bio sagrađen. Što da sada počnu 
s tim pukom, koji ga je sazidao? Ne preostaje, 
nego da ga rastjeraju. Neka traži sebi udaljena 
mjesta, gdje da umre od glada. Bijesni su se da- 
kle hajduci s dugim bičevima na divljim konji- 
ma zaletili u ono mnoštvo-, što se kupilo pod gra- 
dom čekajući na zapovijed svoga gospodara. Ko- 
nji su kidali ljude pod kopitima, a udarci su bi- 
čeva zahvatili one, koji su se dali u bijeg. Jak 
jedan udarac pao je Samku na lice pa mu je 
urezao tamo ko na uspomenu krvavim potezom 
znak ropstva. 

»Zašto me bije taj čovjek?« mislio je u sebi 
Samko svijajući se od bola te otirući si krv i 
suze. Podigao je oči prema nijemome nebu, ali 
tu se sjetio Krista i dragih njegovih rana pa se 
umirio. A zatim je osjećao također nešto ko 
radost. Izagnali ga! Mogao je dakle da pođe, 
kudgod hoće? Poći će tamo u onu samoću, gdje 
se rodio. Rekli su mu doduše, da tamo sada stoji 
druga kuća, da je sve, što je bilo- njegovo, dru- 
gima već razdijelio njegov gospodar. Ali kako 
bi to moglo da bude? Sigurno su htjeli samo da 
ga muče takovim govorom, da se mogu smijati 
njegovu strahu. Dovukao se dakle do mjesta, 
gdje je nekoć stajala bijela kolibica, gdje je nje- 
gova baba obično sjedala da pređe slušajući go- 
vor šumskih ptica. Dovukao se onamo i našao 
dvor, s kojega su ga vrata otjerali kamenjem! I 
sada je ležao tu u zaklonu duplje pitajući se: »Ku- 
da ću sada?« A na to pitanje nije bilo odgovora! 
Glava mu je bila ko u magli, i tek ko u bljesku 
munje vidio je nejasno strme glavice Tatra, oko 
kojih su kružili o r 1 o v i, i s kojih su se slijevale 
srebrne vode. 

»Tamo!« rekao je sam sebi sa slabim smije- 
škom. Šum ga je kiše tetošio svojom jednolič- 
nom glazbom, i Samko zaspa tiho. Ta riječca 
»tamo« prelazila je na njegovim usnama u krat- 
ko slabo-, slatko pjevuljivo stenjanje bolesne 
ptice. 

Prve su ružičaste zrake sunca došle da bude 
Samka, u njegovoj duplji, obrasloj mahovinom. 
Ustao je i umio se u rijeci. Našao je nekoliko 
borovica i pepeljuga, pa tako- nije ostao previše 
gladan. A onda je krenuo na put, kud ga noge 
nose. Išao je uzduž rijeke protivnim smjerom 

od dvora, gdje su se na nj jučer nabacivali ka- 
menjem. Išao je dh-go, čitav dan, noć je proveo 
pod procvjetalim grmom, a drugi dan, kad je 
sunce bilo već dosta povisoko, ugleda neveliki 
grad, sred kojega se dizala veličanstvena crkva 
s visokim, krasnim tornjevima iz samih stupova, 
koji su sačinjavali uzdužne spravove; što su se 
više uzdizali od zemlje, to su stupovi, na kojima 
su bili lukovi, bili sve tanji, a oni najgornji is- 
pod samoga krova sačinjavali su ko neku ogro- 
mnu krletku, u kojoj su visjela zvona, koja su 
baš u taj čas svečano zvonila i razlijevala veli- 
čanstvene svoje zvuke u čisti, zlatni uzduh. Samko 
bi bio sigurno obišao grad, znao je, da ga tamo, 
gdje su ljudi, čeka porugljivi smijeh, nasilje i 
nezaslužena, slijepa mržnja, ali zvali su ga ti 
zvukovi, što- su drhtali u nebeskoj modrini. Samku 
je zvono bilo nešto ko ogroman, kovnati orao 
anđeoskoga glasa, da, bilo mu je zvono ko- pti- 
ca, -što stanuje visoko nad ljudskom zlobom, 
ko susjed oblaka, drug vjetrova, i to nesretna 
ptica, jer je bila zatvorena, svezana, a pjev joj 
je, onako- dulbok i tužan bio ko velika tužba. 
Samko je upravio put prema gradu, kamo su ga 
zvuci zvona zvali. Poći će u crkvu. Tamo će za- 
stalno vidjeti lik bijelo obučenoga Krista u sjaju 
zlatne pozadine, Krista s velikim i tamnim oči- 
ma, što gledaju sa svijetle visine na njega dolje 
u polutamu, -bez smiješka, s dobrotom, bez pre- 
zira, bez tvrdoće. Usta se tih slika smiješe na 
svakoga, dakle i na Samka, a Samko se nije sje- 
ćao, da bi se od smrti njegove pra-babe itko 
na nj bio kada nasmiješio. I u onim Kristovim 
rukama, što samo blagosivaju, ne će biti bičeva! 

Pogleda li puna ljubavi, puna sućuti! Kako 
je toplo bilo Samku pri srcu kod- same te pomisli! 
Žurio se prema gradu. 

Ulice su bile pune ljudi, svečano obučenih, 
kuće su bile ukrašene vijencima, a s visokih im 
se krovova vijale duge zastave. Samka nije niko 
opazio, pa je bez udaraca i grubih riječi dospio 
jadnik, sav u čudu s tolike neobične ljubaznosti, 
na veliki trg. 

Bizantski car -i deset kraljeva s istoka išlo je 
iz posjeta od cara rimskoga, a put ih je njihov 
vodio ovuda k Dunavu, kojim će zaploviti dolje 
na pozlaćenim lađama s grimiznim jedrima, iši- 
venima biserom i srebrom. Za sat su imali pri- 
spjeti u grad, sa kule se već jasno vidio- prah, što 
se pod korakom konja njihove pratnje uzdizao 
k nebu. Kralj je ugarski jašio- pred njima sa 
svojim dvorjanstvom. U hramu će za njih biti 
o-tslužena svečana misa, pa će Bogu biti iskazana 
velika hvala, što je korake tih moćnika na zem- 
lji proveo oko tako neznatnoga mjesta. Čast će 
toga posjeta biti uklesana na uspomenu zlat- 
nim slovima u kamenitu ploču u crkvi. Tako je 
pripovijedao- puk kličući od radosti. 

Ali veselje se brzo pretvorilo u bolni jauk. 

Madžarski su divljaci najedamput na bijesnim 
konjima poplavili trg i stali da ruše puk na zem- 
lju. Njihov je kralj time pripravljao- živi sag od 
svojih robova za sebe i za -svoje goste, da se 
njihovi konji ne moraju doticati praha i blata u 



GONILI SU GA KAO I OSTALO STADO... 


gradu. Pomazanici Božji i njihova pratnja imali 
su tako da po mostu iz ljudskih leđa dolete 
k vratima hrama. Strašni udarci plosnatih mačeva 
i dugačkih bičeva, s upletenim gvozdenim kru- 
glica-ma, padali su po leđima i glavama onih, koji 
su se opirali da od tjelesa svojih načine put uzvi- 
šenim osobama, koje iskazuju Bogu čast svojim 
posjetom u Njegovu domu. U bolni plač žena i u 
glasno proklinjanje muževa ulijevala su sada zvo- 
na duboko svoje zvukovi je, puno tuge i uzviše- 
nosti. 

Od gradskih je vrata već letjela povorka na 
oholim konjima. Najprije straža ugarskoga kra- 
lja, puna gada i zlata; turanska, poluzvjerska 
lica toga plemstva bila su zlo umivena, ali brci su 
im -bili propleteni biserom, a iz nabora svojih svi- 
lenih odjeća istresali su ti naopako kršteni gra- 
bi jivci kukce i drago kamenje. 

Za njima se vozio ugarski kralj s velikim že- 
zlom u ruci, a onda su došli na konjima, bijelima 
kao mlijeko, vitezovi bizantskoga cara, sjajne i 
krasne pojave, u onom srebrnom sjaju nalik na 
anđeoski zbor, a napokon se pojavio i sam bizant- 
ski car, opkoljen od deset kraljeva u grimizu. Bio 
je obučen sav u srebro s trostrukom krunom na 
glavi, trepćući se sva od sjaja dijamanta i sma- 
ragda. Samko je ležeći na zemlji u prahu vidio 
sve to, gdje je prosijevnulo nad njim kao krasna 
i zloslutna repatica u lijetu. Vidio je to kao u snu, 
jer ga je brzo uhvatila nesvijest pod udarcima 
konjskoga topota. Probudio se u krasnoj hlado- 
vini, u polumraku, u mirisu kandila. Okolo una- 
okolo sjalo je sve ko same zvijezde: bili su to 
plamenovi zlatnih lampa i bezbrojnih voštanica, 
Visokih kao Stupovi. (.Nastavit će se.) 

Požurio. »Imate M još brašna, koje 
ste imali (prošloga tjedna?« 

Trgovac: »Imam, koliko god ho- 
ćete!« 

»Ništa. Vratit ću se za koji dan, kad 
ga više ne budete imali.« 

Opravdani strah. Majka (maloj 
Eli, koja se boji psa): »Znaš, da ti 
psić ne će ništa učiniti. Ne boj ga se! 
Pogledaj, kako lijepo maše repom!« 

E.lka: »Istina, mama, ali ja se bo- 
jim drugoga kraja!« 

Najradije oboje. Stric: »Kad si, 
Ton'ček, tako marljiv, dat ću ti nešto. 
Što više voliš, zlatni dinar ili papir- 
nati?« 

T o mč e k: »U papirnati zavijen 
zlatni.« 

Posebno crvenilo. L o j z e k: »Je li 
mamice, kad je nekoga stid, crven je 
po cijelom licu.« 

M a t i: »Da, dragi moj!« 

Lojze.k: »Zašto je našeg strica 
Josipa stid samo s nosom?« 

Prah otprije. S 1 u š k i n j a (koja 
odlazi): »Gospođo, zašto ste mi zapi- 
sali u knjižicu, da sam slaba?« 

Gospođa: »Zašto? Ta ne vidite 
li, koliiko je praha po spremi u spa- 
vaonici i sobi za primanje?« 

Sluškinj a: »Ali to je bilo »prije 
nego li sam došla.« 

Loš primjer. Mirko: »Striče, ti iz- 
gledaš kao lav.« 

Stric: »Brbljavče, ta nisi valjda 
vidio lava?« 

Mirko: »Kako ne, vidio sam ga 
tamo u. mlinu!« 

Stic: »To nije lav, nego magarac.« 

M i rk o: »Pa »baš za to.« 



Nedužno stradao. N a r e d n * k: 

»Koji ti je magarac rekao, da to srne- 
će staviš baš ovdje pred vrata?« 

R e d o v: »Gospodine narednice, po- 
korno javljam: gospodin pukovnik.« 

Narednik: »Što? Ti se usuđuješ 
reći, da je gospodin pukovnik maga- 
rac?« 

Opasnije. »Da li ti se tvoja žena 
kada grozi, da će ići natrag majci? — 
Moja to neprestano veli, ali nikad ne 
će da učini.« 

»O, sretni 'čovječe! Moja je mnogo 
gora od tvoje. Moja se grozi, da će 
doći njezina majka i — već je po- 
slala po nju.« 

Obrana. Ona: »Pravo veselje u ži- 
votu ilma čovjek tek onda, ako je 
oženjen.« 

On: »Molim, ja nisam nikakav ve- 
seljak!« 

Kod fotografa. Fotograf: »Že- 
lite li sliku samo do pola života, go- 
spođice?« 

Gospođica: »Ne, neka se vidi 
nešto »glave, sva bradica, jer ima ja- 
micu; mislim, da vam je jasno, zar 
ne?« 

Sve radi zdravlja. Debeli vele- 
p o s j e d n i k (u sebi): »Nevjerojatno, 
čudan recept! Liječnik mi je rekao, 
da radi zdravlja moram prepiliti sva 
četiri metra drva i onda ću valjda biti 
zdrav.« Okrene se radniku: »Ivane, 
«pomozi žurno, da prije ozdravim!« 

Misli unaprijed. Učitelj vodi škol- 
sku djecu na, izlet. Idući kroz neko 
selo, svi su psi na njih lajali. Jedan 
se dječak strašno bojao psa. 

»Što se ti bojiš? Zar ne znaš, da 
pas, koji laje, ne grize?« mirio ga 
učitelj. 

»Ja to dobro znam,« odgovori pla- 
čući dječak, »ali ne znam, da li ovdje 
psi znadu za to.« 

Ženska logika. Muž i žena tnčeći 
stignu jedva' duhato na kolodvor. Isti 
čas vlak zazvižda i odjuri. 

»Ti si kriva,« reče on, »da se nisi 
toliko okretala pred ogledalom i za- 
državala sa svojom toaletom, ne bi 
ni zakasnili na- vlak.« 

»Nije istina, ti si kriv,« veli ona »Da 
me nisi toliko tjerao, ne bi morali to- 
liko dugo čekati ,na slijedeći 1 vlak.« 



Omoti i 

tablete 

imaju Bayer-ov križ! 
Ako pazite na taj za- 
štitni znak, dobit ćete 
uvijek pravi Pyramidon, 
a njegovo djelovanje 
kod glavobolje i migre- 
ne Vas neće nikad ra- 
zočarati. 



Specijalna urarska radiona za popravak 
svih vrsta satova uz jamstvo. Solidne cije- 
ne. Popravak zlatnog i srebrnog nakita 

MILAN HOR VAT 

ZAGREB, DOLAC, PALAČA BARTUL1Ć 


DOBRIJAN I PČELE 



Tiho čika ide, 
ispred sebe gleda, 
danas se je opet 
zaželio meda . . . 


Ali đviije pčele 
prema njemu lete, 
ne dadu mu naprijed, 
žalcem mu se prijete, 


Čika štapom maš.e, 
sirio m hoće meda, 
a roj ljutih pčela 
do košnice ne da! 


Pa sad eno leži 
natečena nosa, 
nad debelom glavom 
ježi mu se kosa... • 

Sastavio Miro Toitar, Zagreb 



Vođoravn o: I. Zamjenica. 3. Za« 
mjenica. 5. Dio tijela. 7. Sport. 8. 
Zmaj. 10. Knjižice. 13. Zanatlija. 14. 
Zamjenica. 15. Artikul (španj.). 16. 
Zamj. 17. Oblik gl.: biti. 18. Zamje- 
nica. 19. Bosica. 

O k o m i t o: 1. Zamjenica. 2. Uzvik. 
3. Zamjenica. 4. Muško ime. 6. Dvo- 
rana. 7. Lagano. 9. Tati. 11. Stare mje- 
re. 12. Naučavati. 14. Muško ime. 15. 
Muško ime. 




KABANICE ZA SVE ^ 
qODlSriJE DOBE 12 TKA- 
MIME DEVINE BOJE.KAO 
t NAJNOVIJE HALJINE, 
K0STII1I IT.D. KUPIT ĆE- 
TE ft A J BOL J EJLKOHFIKCUI 

’ĆMet, 

SAMO^UNDUUCEVA j 

RAZJEDAJTE nASE IZUNjE 




Jesi li naručio novu dječju H u stro - 
vanu priču „DUGI HA RT IH' 



KAKO ĆEMO PREUDESIT1 STARI KAPUT? 

U sredini je stari kaput, lijevo je haljina, a desno kratki kaput, u koje taj stari kaput 

možemo pretvoriti 


ODGONETKA KRIŽALJKE 
IZ 28. BROJA »OBITELJI« 

Vodoravno: 1. Usko. 5. Ostija. 
7. Od. 8. Op. 9. Nj. 11. Rep. 13. Igo. 
14. Lno. 15. Don. 16. SS. 17. Se. 19. Ra. 
20. Elipsa. 23. Ari a. — Okomito: 
1. Us. 2. Sto. 3. Kip. 4. Oj. 5. Odense. 
6. Angora. 7. Oris. 10. Jona. 12. Po. 
13. Id. 17. Sir. 18. Epi. 21. La. 22. Sa. 

Džepni leksikon. Zanimljivo je i za- 
bavno rješavati i sastavljati križaljke 
i ostale zagonetke. Danas mnogi ljudi 
posižu z atom korisnom i jeftinom za- 
bavom. Da ibude ta omiljela zabava 
pristupačna i onima, koji nemaju raz- 
nih priručnika i skupih leksikona na 
raspoloženju, sastavljen je jedan op- 
širni leksikon džepnog formata pod 
imenom »DŽEPNI LEKSIKON«, pri- 
ručnik sa uputom za sastavljanje i 
rješavanje zagonetaka. Upozoravaju 
se svi, koji žele jeftini leksikon, pri- 
kladan za svakoga, da ga mogu naba- 
viti u svakoj trafici i knjižari uz ci- 


jenu od Din 26. — ili kod autora uz 
istu cijenu, u kojoj je za provinciju 
uračunano i pouzeće. — Vladimir 
Vrđuka, Medvedgradska 48, Zagreb. 



Za svoju djecu odmah naručite 
„MACU Af C A DO ST" 

najljepši dječji časopis! 



RODITELJIMA NA ZNANJE! 


Redovnice Uršulinke otvaraju 1. ruj- 
na 1933. konvikt u Zagrebu (Vlaška 
ulica 75) za učenice, koje bi polazile 
srednje škole grada Zagreba. Budući 
da je broj mjesta ograničen, upozo- 
ravaju se cijenjeni roditelji, da za vre- 
mena zatraže sve upute kod: Uprave 
uršulinskoga zavoda, Zagreb, Vlaška 
ulica 75. 


jlustrovani tjednik m Obitelj 0 izlazi svake nedjelje. Pretplata 30 Din na tri mjeseca, za inozemstvo 3 dolara godišnje. Pretplata se plaća tmaprijep 
Rukopisi se ne vraćaju. ,Obitelj m izdaje Konzorcij Kuća Dobre Štampe . Za izdavača i uredništvo odgovara Dr Josip Andrič, glavni urednik .Obitelji" 
Zagreb, Trenkova 1. Adresa uredništva i uprave 9 Obitelji 0 : Zagreb , Trg Kralja Tomislava 21. Telefon 54-17. Ček. rač. pošt. šted. br. 33.536 . 
, Obitelj 0 se tiska u Tiskari Narodnih Novina u Zagreba . Za tiskaru odgovara V. Kirin, Zagreb, Deželićeva ul. 2. 

Lijevo: „MARIJI KRALJICI CVIJEĆA" 
Prizor sa VI. javnog nastftpa ženske građanske škole 
sestara milosrdnica u Slav. Požegi 


Dolje: UČENICI I UČENICE IZ SMILJANA 
na rastanku od osnovne škole. U sredini razredni uči- 
telj Vjenceslav Tomljenović 1 kateheta Mihovil Novko 




Desno : 

MALI PAVAO IZ PAGA 
uvijek traži po »Obitelji" čiku 
Dobrijana 


Lijevo: MALA HRVATICA 
IZ AMERIKE PRIGODOM 
SVOJE PRVE SV. PRIČESTI 
Kćerka M. Blažević, revna 
čitateljica »Obitelji« 


OVOGODIŠNJI PRVOPRIČESNICI IZ CERNE 
(Foto Đ. Blaževac) 


VESELA DJECA IZ HRVATSKOG PRIMORJA 

